text: 1Irmänucuna, munayniyuj Tayta Jesucristupa maquinçhu cawar, llapan runata alli ricanquiman. 2-3 Waquinniqui puchuy-puchuy janançhu cawajcunata alli ricanqui. Pishipacuyçhu cawajcunatam ichanga pampaman çhuranqui. Juturashayquiman achic-achicyaycaj müdanash runa çhayamuptin, ninqui: Tayta, cayllaman shacallämuy. Ñaupa-ñaupallaçhu jamashun. Janra müdanash asyaycar runa çhayamuptinmi ichanga, ninqui: Jawallaçhu jamay. Pachallaçhu jamay. 4Runa-masiquita waquinta alli ricar, waquinta pampaman çhurar, ¿allitachu ruraycanqui? Mana. Manchäga shunguyqui juyu cashanta musyachicuycanqui. 5Irmänucuna, sumaj wiyacärinquiman. Pishipacuyçhu cawajcunatapis Tayta Diosninchi acracusha payman sumaj yupachicunanpaj. Manchapacuptin, aunishannuylla maquillançhu cawachinga. 6Jamcunam ichanga pishipacuyçhu cawajcunata pampaman çhuraycanqui. Paycuna shungun munallashanta mana rurachishunquichu. Puchuy-puchuy janançhu cawajcunam ichanga alliman çhuraycaptiquisi, nishan-nishanta rurachishunqui. Auturdäcunawanpis magar ushyachishunqui. 7Taytachacushanchi Jesústapis ashllir ushyan. 8Llapan runata alli ricarmi ichanga, pipis Tayta Diosninchipa shiminta çharcun. Shiminçhüpis nin: Quiquiqui alli ricacushayqui-jina runa-masiquitapis alli ricanquiman. 9Waquin-waquillanta alli ricarmi ichanga, juchata aparicunqui. Juchata aparicur, quiquiquicunallana Moiséspa shimin rimashanman-tupu ñacayta tarinquipaj. 10Tayta Diosninchipa shiminta llapanta çharcü nirpis waquinta mana çharcurga, llapantana pampaman çhuraycanqui. 11Mä, tantiyachishayqui. Tayta Diosninchi nin: Majayquita ama jananpachinquichu. Chaynuypis nin: Ama wañuchicunquichu. Chaymi majayquita mana jananpachirsi runa-masiquita wañuchirga, juchata aparicuycanqui. Tayta Diosninchipa shimintapis pampaman çhuraycanqui. 12Chaymi imata rimanayquipäpis, imata ruranayquipäpis sumaj yarpaçhacunquiman. Tayta Diosninchi jurgapämänanchi captin, shungun munashannuylla cawashun. 13Runa-masiquita mana llaquipaptiqui, Tayta Diosninchipis mana llaquipäshunquipächu. Runa-masiquita llaquipaptiquim ichanga, llapan runapa juchanta jurgapashan junaj alliçhu llucshinquipaj. 14Irmänucuna: Tayta Diosninchiman yupachicü nir shiminta llapanta çharcunquiman. Mana çharcuptiqui, ¿Tayta Diosninchi jishpichishunquichuraj? 15Mä, yarpaçhacushun. Juc irmänush paçhanta ashir, jananta ashir çhayamunman. 16Çhayamuptin, jucniquish imatapis mana tariycachir ninquiman: Tayta Diosninchi yanapayculläshunqui. Paçhayquitapis, janayquitapis mana pishïchishunquipächu. Chaynuy shimillayquiwan shacyächipar, ¿allitachuraj ruraycanqui? 17Tayta Diosninchiman yupachicü nirga, yanapanquiman. Manchäga yupachicushayquipis mana musyacanchu. 18Pitapis mana yanaparga, ¿imanayparaj Tayta Diosninchiman yupachicushayquita musyacächimanquiman? Nuwam ichanga pitapis yanapar, Tayta Diosninchiman yupachicushäta musyachicü. 19Tayta Diosninchi quiquillan munayniyuj nir allita yarpaycanqui. Supaycunapis chaynuylla yarpan. Ichanga juyupa mancharir sicsicyan. 20Upa yarpayta ama yarpanquichu. Tayta Diosninchiman yupachicur, allillata ruranquiman; manchäga yupachicushayquipis manacajllapämi. 21Sumaj tantiyachishayqui. Auquillunchi Abrahamtapis wiyacushanpitaraj Tayta Diosninchi alli ricaran. Abrahamga Tayta Diosninchipa shiminta wiyacur, wamran Isaacta jararan. 22Yupachicushan musyacänanpaj Tayta Diosninchipa shiminta wiyacuran. Chayrämi Tayta Diosninchipa maquinçhu sumaj tacyacaran. 23Tayta Diosninchipa shiminpis musyachimanchi: Yupachicushallanpita Abrahamta Tayta Diosninchi juchaynajta ricaran nir. Runacunapis riman: Tayta Diosninchiwan Abraham sumaj yaçhänacun nir. 24Sumaj tantiyacunquiman. Tayta Diosninchi alli ricamanchi shiminta wiyacur allita rurashanchipita; mana yupachicushallanchipitachu. 25¿Rahab nishan warmi imata rurashantapis manachu yarpanqui? Chay warmi runan-runan puricurpis Israel runacuna ricapacuj çhayaptin, Tayta Diosninchita manchapacur pachächiran. Marca-masincuna jaticaçhaptin, jucläpa jishpichiran. Allita rurashanpita jucha-sapa captinsi, alli ñawinpa Rahabta Tayta Diosninchi ricaran. 26Ama junganquichu. Wañush runa imatapis mana rurashan-jina allita mana ruraptinchi, yupachicushanchisi manacajllapaj canga.


c: text/html

text: 1Ñuka Pablu Jesukristuta sirvik kashpayni kay kartata killkaykaykichi. Tata Dios akllawashpa kachawarkan tukuy mayta rishpa salvawananchikuna rimananta yachachikunaynipa. 2Ñawpa tiempu Tata Dios alli yachachikuk runakunata willarkansapa chay salvawananchikuna rimananta killkanankunapa. 3Chay rimananka willawanchisapa Señorninchi Jesukristu Tata Diospa wambran shamunanta. Chay killkadu rimananshina payka shamurkan ñawpa kamachikuk Davidpa mirakninmanta nasik runa kananpa. 4Chaymanta Jesukristu wañushkanmanta kawsamuptin Tata Diospa alli rurak Espiritun tukuy runakunata riksichirkansapa tukuy layata atipak Tata Diospa wambran kananta. 5Jesukristu ñukata yanapawashpa kachamuwashka tukuy maypi yachachikushpa payta kushichinaynipa. Chashna yachachikuptini aypa runakuna payta kreyishpa kasunankunapa. 6Tata Dios kankuna Roma llaktapi kawsakkunatapish sukaman kuyashushpaykichi akllashushkankichi Jesukristuta kreyishpa wambrankuna kanaykichipa. Chayrayku munani Tatanchi Dios Señorninchi Jesukristu yanapashunaykichipa kushichishunaykichipa. 8Manara nimata willashpayni kayta willaykichi: Tukuy llaktakunapi rimansapa kankuna allita Jesukristuta kreyinaykichita. Chayrayku Jesukristu yanapawaptin Tata Diosta sukaman agradesini. 9Ñuka tukuy shunku Tata Diosta sirvishpa kawsani yachachikushpa paypa wambran Jesukristu salvawananchikunata. Tata Dioska allita yachan tukuy oras mana shaykushpa royganaynita Tata Dios yanapashunaykichipa. 10Roygani Tata Dios munashpa yanapawananpa rinaynipa kawaknikichi. 11Sukaman munani kawaynikichita yachachinaynipa Jesukristuta ashwan allita kreyishpa kawsanaykichipa. 12Kankunapi chayashpayni munani animuchinakunanchikunapa Jesukristuta ashwan allita kreyinanchikunapa. 13Wawkinikuna, paninikuna, munani yachanaykichipa aypa kuti munashkani riyta kawaknikichi. Chashna munashpaynipish kunankaman manara atipashkanirachu riyta. Aypa llaktakunapi yachachikuptini aypa mana judiyu runakuna Jesukristuta kreyishkasapa. Kunanka llaktaykichiman rinayani chaypipish aypa runakuna Jesukristuta kreyinankunapa. 14Tata Dios kachamuwashka tukuy runakunata yachachinaynipa. Chayrayku griego runakunata mana griego runakunatapish, tukuy laya alli yachak runakunata, mana nima yachak runakunatapish yachachinayni tiyan. 15Chayrayku sukaman munani kankuna Romapi kawsakkunatapish yachachiynikichita Jesukristu salvak kananta. 16Mana nima pinkakunichu yachachikuyta Jesukristu uchanchikunamanta salvawananchikunata. Chashna yachachikuptini aypa runakuna Jesukristuta kreyishpa kawsansapa. Paykuna judiyu runakuna mana judiyu runakunapish Jesukristuta kreyiptinkuna Tata Dios uchankunamanta perdonansapa. 17Tata Diospa killkadunpi riman: “Tata Diosta kreyishpa kawsak runakuna paywan tantalla kawsankasapa.” Chay rimananpi Tata Dios yachachiwanchisapa payta kreyishpalla kawsaptinchikuna uchanchikunamanta perdonawananchikunata. 18Mana alli rurak runakuna mana munansapachu Tata Diospa rimananta kreyiyta. Chaymanta sukkunata pantachichinsapa ama kreyinankunapa. Chayrayku sielupi kawsak Tata Diosninchi paykunata sukaman kastigankasapa. 19Kikin Tata Dios paykunata tukuy rurashkanta allita kawachiptinkuna atipanmansapa payta riksiyta. 20Tata Dios kay allpata rurashkanmantapacha tukuy runakuna atipanchisapa yachayta pay mana tukuyniyuk atipak Dios kananta. Mana payta kawashpanchikunapish tukuy rurashkanta kawashpanchikuna atipanchisapa yachayta Tata Dios tiyananta. Chayrayku chay mana alli rurak runakuna mana atipansapachu rimayta Tata Dios mana tiyananta. 21Chay runakuna Tata Dios tiyananta yachaykashpankunapish mana munashkasapachu kuyashpa kushichiyta. Nima munashkasapachu agradesiyta. Ashwan ashwanta mana allikunata yuyaykushpa kawsansapa. Chayrayku yuyayninkuna tuta likidushina kiparin. 22Alli yachak kanankunata rimashpankunapish mana nima yachak tukushkasapa. 23Mana tukuyniyukta kawsak alli yachak Tata Diosta mana munarkansapachu kuyayta. Chayrayku wañuyta yachak runakunashina, pishkillukunashina, chusku chakiyuk animalkunashina, allpapi aysanakushpa purik animalkunashina ruradukunata kuyarkansapa. 24Chayrayku Tata Dios chay runakunata kawapayashpa manana michansapanachu kikinkuna mana alli munanankunallata rurashpa kawsanankunapa. Sukwan sukwan pinkakuna layata uchallikushpa kawsansapa. 25Tata Diospa alli rimananta mana kasuyta munashpankuna llulla rimanata munashkasapa kasuyta. Tata Dios rurashkanllata kuyashpa kawsashkasapa. Tukuy laya rurak Tata Diosta mana kuyashkasapachu. Paykuna chashna kawsaptinkunapish ñukanchikuna Tata Diosllata kuyananchikuna tiyan. 26Paykuna mana Tata Diosta kuyanayaptinkuna payka kawapayashpa manana michashkasapanachu kikinkuna pinkakuna layata ruranankunapa. Warminkunapish mana allikunata rurayta munashpankuna paykunapuralla uchallikushpa kawsansapa. 27Chashnashina chay mana alli rurak runakunapish warminkunawan mana allita kawsayta munashpankuna ullkupuralla warmiwanshina kuyanakushpa uchallikushpa kawsansapa. Ullkumasinkunawan pinkakuna layata ruransapa. Chay runakuna uchankunarayku sukaman unkuywan llakishpa kawsansapa. 28Mana Tata Diosta riksiyta munaptinkuna Tata Dioska kawapayashpa manana michashkasapanachu mana alli yuyanankunata rurashpa kawsanankunapa. 29Paykuna tukuy laya mana allikunata rurashpa kawsansapa. Sukaman uchallikushpa tiyapuykaptin ashwanta munashpa runamasinkunata chiknishpa kawsansapa. Sukaman runakunapa imankunata munashpa makanakushpa wañuchikushpa llullachikushpa piñanakushpa washanchanakushpa kawsansapa. 30Sukpa sukpa mana allita rimashpa Tata Diosta chiknishpa awtoridarkunata rabyachishpa sukaman kreyinakushpa kikinkunalla alli kanankunata yuyashpa kawsansapa. Sukaman mana alli ruranata yuyashpa ruransapa. Tatankunata mana kasunayashpa kawsansapa. 31Tata Diospa rimananta mana entiendinayansapachu. Kikinkuna rimashkankunata mana ruransapachu. Mana ni pita kuyansapachu. Mana ni pita perdonanayansapachu. Mana ni pita llakichinsapachu. 32Chay laya runakuna allita yachansapa Tata Dios tukuy mana alli rurak runakunata kastigaptin wañunankunata. Chayta yachaykashpankunapish mana allita rurashpalla kawsansapa. Kushikunsapa runamasinkuna mana allita ruraptinkuna.

robotstxt: allowed

filter: keep


text: 1Ñáuca ashca shimigunata rimanata ushashallata, angelguna shimitahuas rimashallata astahuanbas shuccunata mana llaquic runa ashaga mana balicchani, shuc tán tán tán uyaric mangata huactashcacuinta mani, yangalla rimani. 2Diospa shimita ñuca yapa alita camachiushahuas, shuccunama mana yachachishca yuyaigunatas tucuitas ñuca yachashallata, chasnallata urcugunata anchuchingahua tucui shunguhuan Diosta quiric ashallata astahuan shuccunata mana llaquic runa ashaga mana balicchani, yanga mani. 3Pugri runagunama tucui ñuca charishcagunata cumbirashallata, Diosta balichingahua ñuca aichata rupachichun nisha cushallata astahuan ñuca mana llaquic runa ashaga yanga rashcani. 4Shuc runa quillachiupis chi llaquiu runaga ahuantagmi an mana piñasha. Llaquiu runaga llambu runagunata yapa alita yanapan. Shucpa charishcatas mana munanzhu, chasnallata amullata alabarinata mana yuyarinzhu. 5Llaquic runaga jiridsa mana ranzhu, mana paihuagllata yuyarisha mitsanzhu, mana piñasha causanzhu. Shuc runa mana alita raupiga llaquiu runa mana yuyarisha causanzhu. 6Ima mana ali rashcagunatas mana gustasha llaquirinmi randi sirtu rimashcagunataga gustasha cushiyanmi. 7Llaquic runami shuccuna imata racpihuas tucuimanda ahuantagllami. Yaya Diostaga alipacha quirishami cushiyasha chapaunmi. Llaquiu runa chasnallata ima tucucpihuas mana saquinzhu. 8Llaquinaga ima uraspas mana tucuringachu. Dios rimashcata pasachishca shimiguna tucuringami. Ñáaupa mana yachaushca shimigunata rimanahuas tucuringami, chasnallata ima yachanahuas tucuringami. 9Cunanga ashilla yachashallata mana tucuita yachanchichu. Diospa shimita camachishallata Dios tucui yuyarishcagunata mana yachanchichu. 10Randi puchucai punzha ñucanchi sumac tucushca uraspi ñucanchi cunan yachashcagunaga yanga tucungami. 11Huiñashcacuinta man. Ñáaupa uras ñuca huahua asha huahuacuinta rimarani, huahuacuinta yuyarirani. Randi cunanga rucuyasha huahuacuinta ranata saquishcanimi. 12Cunanga cai mundui causasha ñahuihuan Diosta ricunata mana ushanchichu, shuc rucu espiyuibi ricurishcacuinta an. Huasha randi ñahuipura Yaya Diosta alita ricunacungaraunchi. Chasnallata cunanga ashillata yachanchi, huasha randi Yaya Dios ñucanchita yachashcacuinta paita alita yachangamiraunchi. 13Alimi. Chasna acpi quimsa (3) mana tucurina aunguna. Caigunami Diosta quirina, paita cushihuan chapanas, llaquinahuas. Chi quimsamanda, llaquinaga mas yali balic man.


text: 1Qanchis kaj killa qallarikuyta, ñawpaj kaj p'unchaypi Diospa sutimpi tantakunkichej. Chay p'unchaypeqa amapuni ima trabajotapis ruwankichejchu, cornetas waqachiy p'unchay kasqanrayku. 2Tata Diosman jaywankichej q'olachinasta uj torillota, uj carnerota, qanchis corderosta uj watayojtakama, sumachajnin kajta, mana iman imanasqata. Chaykunata Tata Diospaj q'olachinkichej ima munayta q'apashajta. 3Chaywantaj jaywankichej sumajnin kaj ñut'u jak'uta aceitewan puñasqayojta sojta kilosta torillopaj, tawa kilosta carneropaj, 4iskay kilostakamataj uj watayoj sapa corderopaj. 5Chantá qollankichejtaj uj chivota juchasniykichejpa cuentanmanta wañunampaj, perdonta tarinaykichejpaj. 6Chantapis sapa killa qonaykichej jaywanatawan, sapa p'unchay q'olachina jaywanatawan q'olachinkichejpuni, ch'aki mikhuy jaywanasta, vino jaywanastawan, imaynatachus Dios kamachisqanman jina. Chay jaywanata Tata Diospaj ima munayta q'apashajta q'olachinkichej. 7Chay chunka kaj p'unchay kashajtin, tantakuspa, Diosta yupaychankichej. Chay p'unchaypi mayta k'umuykukuspa, ayunotataj ruwaspa Diosmanta mañakunkichej, amataj ima trabajotapis ruwankichejchu. 8Ima munayta q'apashaj jaywanasta Tata Diosman jaywankichej uj torillota, uj carnerota, qanchis corderostawan uj watayojtakama, mana iman imanasqasta. 9Chaywantaj jaywallankichejtaj sumajnin kaj ñut'u jak'uta aceitewan puñasqa kajta sojta kilosta torillopaj, tawa kilosta uj carneropaj, 10iskay kilostakama uj watayoj sapa corderopaj. 11Chaymantataj jaywankichej uj chivotawan juchasniykichejpa cuentanmanta q'olachisqa kanampaj. Jaywallankichejtaj wakin jaywanasta, juchasmanta qosqa chaykunatawan, sapa p'unchay ima munayta q'apashaj jaywanastawan, ch'aki mikhuy jaywanasta, vino jaywanastawan. 12Qanchis kaj killapi chunka phishqayoj p'unchaypi Diospa sutimpi tantakunkichej; chay p'unchaypeqa amapuni ima trabajotapis ruwankichejchu. Chaypi qanchis p'unchayta Tata Diospaj fiestata ruwankichej. 13Ñawpaj kaj p'unchaypi ima munayta q'apashaj q'olachinata Tata Diosman jaywankichej chunka kinsayoj torillosta, iskay carnerosta, chunka tawayoj corderosta uj watayojtakama, mana iman imanasqasta. 14Chaykunawan jaywallankichejtaj sumajnin kaj ñut'u jak'uta aceitewan puñasqayojta, sojta kilostakama sapa torillopaj, tawa kilostakama sapa uj carneropaj, 15iskay kilostakama uj watayoj sapa corderopaj. 16Chantá Tata Diosman jaywallankichejtaj uj chivota juchasniykichejpa cuentanmanta q'olachisqa kanampaj; chantapis sapa p'unchay jaywanatawan jaywankichej, ch'aki mikhuy jaywanasnintinta, vino jaywanatawan. 17Iskay kaj p'unchaypi jaywanasta apamunkichej chunka iskayniyoj torillosta, iskay carnerosta, chunka tawayoj corderostawan uj watayojtakama, mana imasnin imanasqasta, sumachajnin kajta. 18Chaywantaj jaywankichej ch'aki mikhuy jaywanasta, vino jaywanasta, mashkhachus kasqankuman jina torillos, carneros, uj watayoj corderos ima, Diospa kamachisqanman jina. 19Chantá apamullankichejtaj uj chivota juchaykichejpa cuentanmanta q'olachisqa kanampaj, sapa p'unchay jaywanatawan khuska, ch'aki mikhuy jaywanasnintinta, vino jaywanatawan. 20Kinsa kaj p'unchaypi apamunkichej chunka ujniyoj torillosta, iskay carnerosta, chunka tawayoj corderostawan, mana imasnin imanasqasta, uj watayojtakama. 21Chantapis qollankichejtaj ch'aki mikhuy jaywanastawan, vinotawan, mashkhachus kasqankuman jina torillos, carneros, uj watayoj corderos, Diospa kamachisqanman jina. 22Chantá uj chivotawan jaywankichej juchasniykichejpa cuentanmanta q'olachisqa kanampaj, sapa p'unchay jaywanatawan khuska, vino jaywanatawan. 23Tawa kaj p'unchaypi apamunkichej chunka torillosta, iskay carnerosta, chunka tawayoj corderosta, mana iman imanasqasta, uj watayojtakama. 24Jaywallankichejtaj ch'aki mikhuy jaywanasta, vinotawan, mashkhachus kasqankuman jina torillos, carneros, uj watayoj corderos ima, Diospa kamachisqanman jina. 25Chantapis, uj chivotawan jaywankichej juchasniykichejpa cuentanmanta q'olachisqa kanampaj, sapa p'unchay jaywanastawan khuska, vino jaywanatawan. 26Phishqa kaj p'unchaypi apamunkichej jisq'on torillosta, iskay carnerosta, chunka tawayoj corderosta uj watayojtakama, mana imasnin imanasqasta. 27Jaywallankichejtaj ch'aki mikhuy jaywanasta, vino jaywanatawan, mashkhachus kasqankuman jina, torillos, carneros, uj watayoj corderos ima, Diospa kamachisqanman jina. 28Chantapis uj chivotawan jaywankichej juchasniykichejpa cuentanmanta q'olachisqa kanampaj, sapa p'unchay jaywanastawan khuska, ch'aki mikhuy jaywanastawan khuska, vino jaywanastawan. 29Sojta kaj p'unchaypi apamunkichej pusaj torillosta, iskay carnerosta, chunka tawayoj corderosta uj watayojtakama, mana iman imanasqasta. 30Jaywallankichejtaj ch'aki mikhuy jaywanatawan, vinotawan mashkhachus kasqankuman jina torillos, carneros, uj watayoj corderos ima, Diospa kamachisqanman jina. 31Chantá jaywallankichejtaj uj chivota juchaykichejpa cuentanmanta q'olachisqa kanampaj, sapa p'unchay ch'aki mikhuy jaywanastawan, vinotawan khuska. 32Qanchis kaj p'unchaypi apamunkichej qanchis torillosta, iskay carnerosta, chunka tawayoj corderosta, mana iman imanasqasta, uj watayojtakama. 33Jaywallankichejtaj ch'aki mikhuy jaywanasta, vinotawan mashkhachus kasqankuman jina torillos, carneros, uj watayoj corderos ima, Diospa kamachisqanman jina. 34Chantapis uj chivotawan jaywankichej juchasniykichejpa cuentanmanta q'olachisqa kanampaj, sapa p'unchay jaywanatawan, vino jaywanatawan khuska. 35Pusaj kaj p'unchaypi Diospa sutimpi tantakunkichej; ama ni ima trabajota ruwankichejchu chay p'unchaypi. 36Tata Diosman jaywankichej uj ima munayta q'apashaj jaywanata uj torillota, uj carnerota, qanchis corderosta, mana iman imanasqasta, uj watayojtakama. 37Jaywallankichejtaj ch'aki mikhuy jaywanasta, vino jaywanantinta mashkhachus kasqankuman jina torillos, carneros, uj watayoj corderos ima, Diospa kamachisqanman jina. 38Chantá jaywallankichejtaj uj chivota juchasniykichejpa cuentanmanta q'olachisqa kanampaj, sapa p'unchay jaywanatawan, vino jaywanatawan. 39Chay jaywanasta Tata Diosmanqa jaywankichej Paypa sutimpi tantakuy fiestasniykichejpi, imastachus Tata Diosman qosaj nisqaykichejmanta jaywanasta, qankuna munayniykichejmanta qosqaykichej jaywanasta, sumaj q'olachinasniykichejta, ch'aki mikhuy jaywanasniykichejta, vino jaywanasta, allinyakuy jaywanasnintinta, nispa nerqa Tata Diosqa. 40Chantá Moisesqa israelitasman willarqa, Tata Diosqa payman imaynatachus nisqanman jina.


text:
Bagri
Bagri icha Michi challwa (Siluriformes) nisqakunaqa saprasapa challwakunam, 2.000-chá rikch'aqniyuq rikch'aq ñiqim, Uralan Awya Yalapitaqmi 1.200 rikch'aqchá.
Kichwa runap riqsisqan rikch'aqninkunaqa sunkarum (Pseudoplatystoma), ch'ullasimim (Sorubim lima), such'im (Trichomycterus rivulatus), impam (Astroblepus ubidiai), challwa yawarta ch'unqaq kanirum (Vandellia cirrhosa), kalarmunam, kumparam, hukkunapas.
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Bagri


text: 1Uma qollanakuna Israel suyupi kamachikushaqtinmi yarqay karqan, chaymi Judapi kaq Belén llaqtamanta huk runa warmintin, iskaynin churinkunapiwan Moab suyuman ripurqanku, chaypi tiyarimunankupaq. 2Chay runaq sutinmi Elimelec karqan, warminpataq Noemí, churinkunataq Mahlón, Quelión, paykunan karqanku Judapi kaq Belén Efrata ayllumanta. Moab suyuman chayaspankutaq chaypi qhepakurqanku. 3Ichaqa Elimelecmi wañukapurqan, hinan Noemiqa iskaynin churinkunallantin qhepakapurqan. 4Paykunan Moab suyu warmikunawan casarakurqanku, hukninpa sutinmi karqan Orfa, hukninpa sutintaq Rut. Chunka watata hina chaypi tiyashaqtinkutaq, 5Mahlonpas Quelionpas wañukapullarqankutaq, hinan Noemiqa qheparqan mana qosayoq mana churiyoq. 6Moab suyupitaq Noemiqa uyarirqan Señor Diosqa llaqtanta yuyarimuspa mikhuy qomusqanta, chaymi Moab suyumanta iskaynin qhachuninkunapiwan puririrqanku. 7Tiyasqanku cheqasmanta qhachuninkunantin lloqsispa, Judá suyuman kutipushaspataq, 8Noemiqa qhachuninkunata nirqan: –Ripuychis, kutikapuychis sapankaykichis mamaykichispa wasinman, Señor Diosmantan mañakuni imaynan wañukapuqkunapaqpas ñoqapaqpas ruwasqaykichisman hina khuyapayanasuykichispaq. 9Señor Diosña wakmanta casarachisunkichis, qhepa qosaykichiswan allillan kanaykichispaq, nispa. Hinaspan Noemiqa paykunata much'aykurqan. Paykunataq khuyayta waqaykuspa, 10nirqanku: –¡Manan kutiykumanchu! Ñoqaykuqa qanwanmi llaqtaykita ripusaqkupuni, nispa. 11Noemitaq kutichirqan: –Kutikapuychis, ususiykuna, ¿imamantaq ñoqawan riwaqchis? Manañan wawakunata wachakuymanñachu qosaykichis kananpaq. 12Kutikapuychis, ususiykuna, ripuychis. Ñoqaqa payañan kani casarakunaypaq. Wachakusaqraqmi nispachus niyman, kunan tutataq qosawan puñuyman, qhari wawakunataña wachakuyman chaypas, 13¿qankunaqa wiñanankukama suyakuwaqchischu? ¿Chayraykuchu manaqa casarakapuwaqchis? Manapunin, ususiykuna, Señor Diosmi muchuchishawan, chayraykun llakikuni ñoqawan kuska muchushasqaykichismanta, nispa. 14Hinan paykunaqa wakmanta khuyayta waqaykurqanku, chaymantataq Orfaqa suegranta much'aykuspa ripurqan, Rutmi ichaqa suegranwan qhepakurqan. 15Chaymi Noemiqa nirqan: –Qhawariy, qhachunmasiykin kutikapun llaqtanman diosninmanwan, qanpas kutikapullaytaq, nispa. 16Rut-taq kutichirqan: –Amaña “saqepuway, t'aqakuway” niwayñachu, maytachus qan rinki, chaytan ñoqaqa risaq, maypichus tiyanki, chaypin ñoqaqa tiyasaq. Llaqtaykin llaqtay kanqa, Diosniykin Diosniy kanqa. 17Maypichus qan wañupunki, chaypin ñoqapas wañupusaq, chaypitaqmi p'ampasqapas kasaq. Señor Dios anchata muchuchiwachun, manachus wañuyllaña t'aqawasun chayqa, nispa. 18Chaymi Noemiqa paywan ripunanpaq Rutpa yuyaykukusqanta reparaspa, manaña rimapayarqanñachu. 19Hinan paykunaqa rispanku Belenman chayarqanku. Paykuna haykuqtinkutaq llaqtallantin kuyurirqan, warmikunataq nirqanku: –¿Manachu kayqa Noemí? nispa. 20Noemitaq paykunaman kutichirqan: –Ama Noemí niwaychischu, aswanpas Mara niwaychis, anchatapunin Tukuy-atiyniyoq Diosqa muchuchishawan. 21Kaymantaqa imaymanantinmi rirqani, Señor Diosmi ichaqa mana imayoqta kutichimpuwan. ¿Imanaqtintaq Noemí niwankichis, Tukuy-atiyniyoq Dios huchachawaspa llakichishawaqtinqa? nispa. 22Chay hinatan Noemiqa Moab suyumanta kutimpurqan qhachunin Moab suyu warmi Rutwan kuska. Belenmanmi chayarqanku cebada ichhuy qallariyta.


text: 1Ama wajkunata juchachaychejchu, ama qankunapis juchachasqa kanaykichejpaj. 2Imaynatachus wajkunata juchachankichej, ajinallatataj qankunapis juchachasqa kankichej. Ima chimpuwanchá wajkunaman midinkichej, chayllawantaj qankunaman midisonqachej. 3Imaraykutaj wawqeykej ñawimpi q'opata qhawanki, qampa ñawiykipitaj kurkuta mana rikukunkichu? 4Chayrí, imaynatataj wawqeykita niwaj: Saqeway ñawiykimanta q'opata orqhojta, nispa, qampa ñawiykipi kurku kashajtin? 5Puraj uya. Qampa ñawiykimantaraj kurkuta ñawpajta orqhokuy. Chaymantataj sut'ita rikuspa, wawqeykej ñawinmanta q'opata orqhonki. 6Diospaj t'aqasqa kajtaqa ama alqosman qoychejchu, nitaj khuchismampis perla walqasniykichejta wijch'uychejchu. Pajtataj chakisninkuwan chay walqasta sarurankuman, kutirimuspataj janch'asunkichejman. 7Mañakuychej, qosunkichejtaj; mask'aychej, tarinkichejtaj; punkuta takaychej, kicharisonqachejtaj. 8Mañakojqa jap'in; mask'ajpis tarin; punkuta takajmampis kicharinku. 9Pi runataj qankunamanta kanman, wawan t'antata mañakojtin, rumita qojri? 10Challwata mañakojtimpis, kataritachu qonman? 11Sichus qankuna sajra runas kaspa, allin imasta wawasniykichejman qoyta yachankichej chayqa, imaraykutaj janaj pachapi kashaj Tataykichej aswan allin imastaraj mana qonmanchu Paymanta mañakojkunaman? 12Chayrayku, imatachus munankichej runas qankunapaj ruwanankuta, ajinallatataj qankunapis paykunapaj ruwapuychej, imaraykuchus chayta leyqa kamachin, profetaspis. 13K'ullku punkunejta yaykuychej, imaraykuchus anchomin punkoqa, jatuntaj chinkayman pusaj ñampis, chaynejta yaykojkunataj ashkhas kanku. 14Punkoqa k'ullkumin, k'ullkullataj kawsayman pusaj ñampis. Chayta tarejkunaqa pisi kanku. 15Llulla profetasmanta allinta qhawakuychej; paykunaqa jamusunkichej ovejas jina p'achallisqa, ukhunkupitajrí suwa atojkuna kanku. 16Ruwasqasninkunejta paykunata rejsinkichej. Khishkasmantachu runas uvasta pallanku? Chayrí khishka qhorasmantachu higostapis pallanku? 17Ajinata, allin sach'aqa sumaj poqoykunata poqon; mana walej sach'arí, manallataj allin poqoykunatachu poqon. 18Sumaj sach'aqa mana atinchu poqoyta mana walej poqoykunataqa, nillataj mana allin sach'apis allin poqoykunata poqoyta atinchu. 19Ima sach'allapis mana walejta poqospaqa, k'utusqa kanqa, ninamantaj khanasqa. 20Ajinata, ruwasqasninkunejta llulla profetastaqa rejsinkichej. 21Mana tukuy pikunachus: Señor, Señor, nispa niwajkunachu janaj pacha reinoman yaykonqanku. Manachayqa, janaj pachapi kashaj Tataypa munayninta ruwajkunalla yaykonqanku. 22Chay p'unchaypeqa ashkhas niwanqanku: Señor, Señor. Manachu sutiykipi sut'incharqayku, sutiykipitaj supaykunata qharqorqayku, sutillaykipitaj ashkha milagrostapis ruwarqayku? nispa. 23Chaypachataj paykunaman nisaj: Ni jayk'aj qankunata rejserqaykichejchu. Chinkaychej ñawpaqeymanta, sajrata ruwajkuna, nispa. 24Sichus pipis kay nisqasniyta uyarispa ruwan chayqa, chay runaqa sumaj yuyayniyoj chhanka patapi wasichakoj runaman rijch'akun. 25Para jich'akamusqa, mayustaj chayamusqanku; wayrataj sinch'ita wayramuspa, chay wasiman wajtakamusqa. Chay wasitajrí mana urmasqachu chhanka patapi ruwasqa kasqanrayku. 26Sichus pipis kay nisqasniyta uyarispa, mana kasun chayqa, mana yuyayniyoj, t'iyu patapi wasichakoj runaman rijch'akun. 27Para jich'akamusqa, mayustaj chayamusqanku; wayrataj sinch'ita wayramuspa, wasiman wajtakamusqa. Chantá t'iyu patapi ruwasqa kasqanrayku waseqa urmasqa, thuñikuynintaj manchay llakiy kasqa, nispa nerqa Jesusqa. 28Chay imasta Jesús parlayta tukusqanmanta, runasqa yachachiyninmanta mayta t'ukorqanku. 29Atiyniyoj jinapuni yachachisharqa, manataj leymanta yachachejkuna jinallachu.


text: 1Tata Dios, wiñaypaj khuyakuyniykimanta takillasajpuni. Tukuy mitasman cheqan kasqaykimanta simiywan willallasajpuni. 2Noqa nisaj: Khuyakuyniykeqa wiñaypaj sayachisqa kanqa. Kikin cielospi cheqa kayniykita sumajta sayachinki, nispa. 3Qantaj nerqanki: Ajllakusqaywan uj tratota ruwarqani. Kamachiy Davidman jurarqani: 4Qampa mirayniykita wiñaypaj sayachisaj, kamachina tiyanaykitaj wiñaypaj kanqa, nispa. 5Tata Dios, cielopi tukuy kaj chhikaqa t'ukuna ruwasqasniykimanta jatunchasonqanku, jatunchasullanqankutaj cheqan kayniykimantawan ajllakusqasniykej tantakuyninkupi. 6Ni ima diospis, ni pipis cielopi kajkunamanta Qan jinaqa kanchu, Tata Dios. 7Qanqa Diosmin kanki, manchachikunataj, cielopi kawsajkuna ukhupi may atiyniyoj. 8Tata Dios, Tukuy Atiyniyoj Dios. Pitaj Qan jina atiyniyojri? Cheqa kaywan muyuykusqa kanki. 9Mama qochaj phiñakuyninta Qan kamachinki; wayrawan qhollchoqeyajtimpis, Qanqa tiyaykuchinki. 10Mama qochapi jatun sierpeta ñat'orqanki parte wañusqata jina, enemigosniykitataj makiykej kallpanwan ch'eqeracherqanki. 11Cielopis, jallp'apis Qampata kanku. Qanmin kay pachata ruwarqanki, tukuy ima chaypi kajtapis. 12Qanqa ruwarqanki uray ladota, wichay ladotapis. Tabor Orqowan, Hermón Orqowampis kusisqa sutiykiman takirikunku. 13Makisniykeqa sinch'i atiyniyoj kanku; paña makiykeqa kallpayoj, atipantaj. 14Kamachina tiyanaykeqa justicia patapi, cheqan kaj patapi ima sayachisqa; munakuywan, cheqa kaywantaj ñawpaqeykitapuni rinku. 15Sutiykita yupaychaj aylloqa kusikuyniyojmin, Tata Dios, pikunachus uyaykej k'anchasqampi purinku, chaykuna. 16Sutiykipi tukuy p'unchay kusikonqanku; cheqan kasqaykiwan pataman oqharisqa kanku. 17Cheqamanta Qanqa chay aylloj kallpan kanki, k'acha kaynintaj; Qampa k'acha kayniykirayku atiyniyku jatunyan. 18Tata Diosqa jark'akuwajninchej; Israelpa Santo Kajnenqa reyninchej. 19Unayña ajllasqaykiman parlarqanki uj mosqoypi jina, Qanta qhatisojkunatataj nerqanki: Uj wapu runata aylluymanta ajllakuni; payta pataman oqharerqani, yanaparqanitaj. 20Tarerqani David kamachiyta. Payta ajllaspa Noqapaj t'aqasqa aceitewan jawerqani. 21Paytaqa yanapasajpuni, atiyniywantaj kallpachasaj. 22Enemigosnenqa mana payta maqaj wakiykonqankuchu, sajrastaj mana payta atipanqankuchu. 23Manachayqa Noqa enemigosninta ñawpaqempi ñat'urparisaj, payta chejnikojkunatapis wajtarparisaj. 24Cheqa kayniywan, munakuyniywantaj paywan khuska kanqa. Noqaraykutaj atiynin wiñanqa. 25Jatun Qochamantapacha Éufrates Mayukama kamachiynimpa atiyninta sayachisaj. 26Pay niwanqa: Qan Tatay kanki; Diosniy kanki, salvawaj chhankataj, nispa. 27Noqataj payta churasaj kuraj kaj waway kanampaj; tukuy reyespa patankupi kanqa. 28Munakuyneyqa wiñaypaj kallanqapuni paypaj. Paywan trato ruwasqaypis kikillampuni kanqa. 29Paypa mirayninmanta kajkunaqa qhepanta wiñaypaj kamachenqankupuni cielo kanankama. 30Sichus paypa miraynenqa leyniyta saqenkuman, sitajchus kamachisqasniyman jina mana kawsanqanku chayqa, 31kamachisqasniytachus p'akispa, kamachisqasniyta mana junt'ankuman chayqa, 32leyniyta p'akisqankumanta varawan jasut'isaj, sajra ruwasqankumantataj paykunata seq'oykusaj. 33Chaywampis Davidta munakullasajpuni, nitaj cheqa kayniymanta ladoyaspa, paypa contrampi imatapis ruwasajchu. 34Trato ruwasqaytaqa manapuni p'akisajchu, nitaj nisqayta uj jinayachisajchu. 35Uj pacha santo kayniyrayku jurarqani, manataj Davidman llullakusajchu. 36Paypa miraynenqa wiñaypaj sayachisqa kanqa, kamachina tiyanantaj kallanqapuni inti jina ñawpaqeypi. 37Killa jina wiñaypaj sayanqa, imaynatachus cielopipis killaqa testigo jina sayan, ajina. 38Chaywampis, Qanqa ajllakusqaykita qhesachanki, pisipaj qhawanki, paypajtaj phiñakorqanki. 39Kamachiykiwan trato ruwasqaykita p'akinki, pilluntataj pampaman choqanki. 40Tukuy perqasninta thuñerqanki, llajtasnintapis raqaykunaman tukuchinki. 41Tukuy chaynejta purejkuna suwaranku, qayllasnimpi kajkunataj asipayanku. 42Qan enemigosninwan atipacherqanki, contrariosnintataj mayta kusicherqanki. 43Espadanta muthuman tukucherqanki, manataj wañuchinaku maqanakupi payta yanaparqankichu. 44Atiyninta qhechorqanki; kamachina tiyananta pampaman wijch'orqanki. 45Kawsayninta pisiyacherqanki, p'enqaywantaj junt'achinki. 46Tata Dios, mayk'ajkamataj pakakunkiri? Mayk'ajkamataj phiñakuyniyki nina jina k'ajanqari? 47Tata Dios, yuyariy pisi kawsayniyojlla kasqayta. Pisi kawsayniyojta runataqa ruwarqanki. 48Mana pipis kawsallanqapunichu; mana wañuspaqa; ni pipis ayqeyta atinmanchu wañuypa atiyninmantaqa. 49Señor, maypitaj kashan ñawpa munakuyniykiri? Maytaj cheqa kayniykipi Davidman jurasqaykiri? 50Señor, yuyarikuy kamachisniykita enemigos toreyasqankuta, noqataj ukhuypi apani tukuy parlakuwasqankuta. 51Tata Dios, chay jinata enemigosniykeqa honrayta t'akanku; ajinata mayllapipis ajllakusqaykej honranta t'akanku. 52Wiñaypaj Tata Diosqa yupaychasqa kachun. Ajina kachun.


text: 1Huk samana p'unchawpin Jesusqa discipulonkunapiwan huk trigo chakraq patanta pasasharanku. Chaymi discipulonkunaqa yarqaymanta kaspanku, trigota pallaspa mikhuyta qallariranku. 2Chay ruwasqankuta rikuspan, fariseo religionniyoq runakunaqa, khaynata niranku: —¡Qawariy discipuloykikunapa ruwasqankuta! ¡Moisespa escribisqan leyman hinaqa, samana p'unchawpiqa manan saynataqa ruwanankuchu! nispanku. 3Jesusñataqmi contestaspa niran: —¿Manachu qankuna Bibliapi leerankichis, rey Davidqa puriqmasinkunapiwan yarqachikuspa imatachus ruwasqanmanta? 4Rey Davidqa Diosta adorana wasiman haykuspanmi, Diosman ofrecesqa kaq t'antakunata puriqmasinkunapiwan kushka mikhuranku. Chay t'antakunaqa, manan permitisqachu karan, rey Davidpas hinallataq puriqmasinkunapas mikhunankupaqqa. Aswanqa Israel nación llaqtapi sacerdotekunapa mikhunallanpaqmi permitisqa karan. 5¿Manachu qankunari Moisespa escribisqan leykunata leerankichís? ¿Manachu qankunari yachankichis, sacerdotekunapas samana p'unchawpi Dios yupaychana templopi llank'asqankuta? Paykunataqa samana p'unchawpi llank'ashaqtinkupas manan ni pipas acusankuchu, “qankunaqa huchallikushankichismi”, nispaqa. 6Ichaqa kunanmi niykichis, Dios yupaychana templo wasimantapas aswan más importante runan kaypiqa kashan. 7Qankunaqa manan entiendenkichishchu ima ninantas Diospa nisqantaqa. Payqa niranmi khaynata: “Animalkunata wañuchispa sacrificio ofrendata q'oshñichimuwanaykichistaqa manan munanichu. Aswanqa runamasiykichista khuyapayaq kanaykichistan munani”, nispa Chayta entiendespaykichisqa, manachá yanqapuniqa kay mana culpayoq runakunataqa ni imamantapas acusawaqchishchu. 8Chayraykun niykichis, noqa Diosmanta Hamuq Runaqa samana p'unchawpapas dueñonmi kani. Chaymi kamachini ima ruwanankupaqpas, nispa. 9Chaymanta rishaspanmi Jesusqa Diosmanta yachachina sinagoga wasiman haykuran. 10Chaypin huk runa mana valeq makiyoq kashasqa. Hinaqtinmi fariseo religionniyoq runakunaqa Jesusta acusayta munaspanku, khaynata tapuranku: —¿Moisespa escribisqan leypiri, permitisqachu kashan samana p'unchawpi onqosqa runata sanoyachinapaq? nispanku. 11Chaymi Jesusqa niran: —¿Mayqenniykichistaq samana p'unchawpi ovejaykichis huk t'oqoman urmayuqtin mana orqowaqchishchú? 12¡Runaqa ovejamantapas aswan más valorniyoqmi! Chaymi samana p'unchawpipas Diosqa permitiwanchis allin ruwaykunata ruwananchispaq, nispa. 13Hinaqtinmi Jesusqa chay mana valeq makiyoq runata niran: —Chay mana valeq makiykita chutariy, nispa. Chaymi makinta chutariqtin hinalla, chay mana valeq makinqa kasqan ratolla sanoyaran; hinaspan huknin kaq sano makin hina karan. 14Hinaqtinmi chay sinagoga wasimanta lloqsimuspanku, fariseo religionniyoq runakunaqa Jesusta wañuchinankupaq parlanakuranku khaynata: “Kay Jesuspa contranpiri, ¿imatataq ruwarusunchís?” nispanku. 15Jesusqa fariseo religionniyoq runakunapa piensasqankuta yachaspanmi, chay sinagoga wasimanta ripuran. Hinaqtinmi paypa qepanta ashka runakunaqa qatikuranku. Paykunamantan Jesusqa llapallan onqosqa runakunata sanoyachiran. 16Hinaspan chay runakunata Jesusqa kamachispa niran: —Aman pimanpas willankichishchu pis noqa kasqaytaqa, nispa. 17Saynataqa niran Diosmanta willakuq profeta Isaiaspa ñawpaqtaraq escribisqan cumplikunanpaqmi. Paymanmi Diosqa khaynata niran: 18“Qawariychis, kaypin kashan serviwananpaq akllakusqay runaqa. Paytan noqa anchata khuyakuni. Paywanmi anchata kusikuni. Paymanmi Santo Espirituywan hunt'ayusaq. Chaymi payqa ashka nacionniyoq runakunaman juicio p'unchaw chayamunanmanta willamunqa, paykunapas Diospi creenankupaq. 19Payqa manan piwanpas discutinakunqachu, nitaqmi piwanpas qaparinakunqachu. Payqa manan waqyakunqachu. Chaymi callekunapipas mana uyarinqakuchu. 20Payqa manan dañotaqa astawanqa ruwanqachu k'irisqaña kaq runakunataqa. Nitaqmi wañuchinqachu wañuypa patallanpiña kaq runakunatapas. (Aswanmi mana kallpayoq runakunatapas kallpanchanqa). Hinallataqmi mana allin ruwaq runakunata vencenqa. Hinaspan cheqaq justiciata ruwanqa. 21Chaymi llapallan nación llaqtakunapi tiyaq runakunaqa paypi confianqaku”, nispa 22Jesusmanmi apamuranku demoniopa ñak'arichisqan huk mana rimaq ñawsa runata. Hinaqtinmi Jesusqa chay runata sanoyachiran. Chaymi chay runaqa kasqan ratolla rimariran hinallataq rikuran ima. 23Hinaqtinmi llapallan chaypi kaq runakunaqa admirasqallaña karanku. Hinaspan Jesusmanta tapunakuranku khaynata: —Icha ¿paychu kanmanpas noqanchista salvawananchispaq Diosmanta Hamuq Runaqa? nispanku. 24Hinaqtinmi wakin fariseo religionniyoq runakunaqa chaykunata uyarispanku, khaynata niranku: —Kay Jesusqa demoniokunapa jefen Beelzebú sutiyoq diablopa atiyninwanmi runakunamanta demoniokunataqa qarqon, nispanku. 25Chaymi Jesusqa runakunapa piensasqanta yachaspa, paykunata niran: —Huk nación llaqtapi tiyaq runakuna contranakuspa, enemigontin hina kawsanqaku chayqa, chinkapunqakun. Saynallataq huk llaqtapi tiyaq runakunapas otaq huk wasipi tiyaq runakunapas contranakuspa, peleaspalla tiyanqaku chayqa, chinkapunqakun. 26Hinallataqmi, sichus demoniokunapas paykunapura peleaspa qarqonakunkuman, hinallataq rakinakunkuman chayri, ¿imaynataq chay diablori kaq atiynillayoq kanmanrí? 27Sichus noqa Beelzebupa atiyninwan demoniokunata qarqoni chayri, ¿qankunapa discipuloykichismanri, pitaq atiyta qon runakunamanta demoniokunata qarqonanpaqrí? Sichus qankuna kunan contestawankichis: “Diosmi chay atiyta qowanku”, nispa, hinaqtinqa llapallan runakunan yachanqa qankunaqa pantaypi kasqaykichista. 28Noqaqa Diospa Santo Espiritunpa atiyninwanmi demoniokunataqa runakunamanta qarqoni. Chaymi niykichis, cheqaqtapunin Diospa sumaq gobiernanan p'unchawqa ña qankunamanqa chayaramunña. 29Kunan nisqaykichis, huk kallpasapa runapa wasinmanta imantapas qechuyta munaspari, ¿imatataq ruwanan chay kallpasapa runatarí? Primertan chay kallpasapa runataqa vencespa alli-allinta chaqnanan. Saynata chaqnaruspañan chay runapa wasinpi imankunatapas qechunqa. 30Sichus pipas mana acuerdopichu noqawan kashan chayqa, noqapa contraypin kashan. Hinallataqmi sichus pipas mana yanapawanqachu Dios Taytaypi runakuna creenankupaq chayqa, runakunatan Diosmanta astawanraq karunchashan. 31Chayraykun niykichis, Diosqa runakunapa tukuy huchankunatapas hinallataq tukuy mana allin rimasqankutapas perdonanqan. Ichaqa Santo Espiritupa contranpi ofendespa rimaq runakunataqa manan perdonanqachu. 32Noqa Diosmanta Hamuq Runapa contraypi rimaqkunatapas Diosqa perdonanqan. Ichaqa Santo Espiritupa contranpi ofendespa rimaqkunataqa manan perdonanqachu, ni kunan tiempopipas nitaq qepa tiempopipas. 33Jesusqa nillarantaqmi: —Allin sach'aqa allintan rurun. Ichaqa mana allin sach'añataqmi mana allintachu rurun. Chaymi sach'ataqa rurusqanpi reqsina. (Saynallataqmi runakunawanpas pasan; allin runachus icha mana allin runachus kasqanta yachanapaqqa, imapas ruwasqanpin fijakuna). 34¡Mach'aqwaypa miraynin hina runakuna! ¿Ima uyaykichiswantaq qankunari allin kaqkunata rimawaqchis, mana allin ruwaq runakuna kashaspaykichisrí? Runakunaqa sonqonku ukhupi imapas hunt'a kasqanman hinan rimanku. 35Runapa sonqonpi allin kaqkuna kaqtinqa, allin kaqkunatan chay runaqa rimanpas hinallataq ruwanpas. Ichaqa runapa sonqonpi mana allinkuna kaqtinqa, mana allinkunallatan chay runaqa rimanpas hinallataq ruwanpas. 36Chaymi noqaqa niykichis, juicio p'unchawpiqa llapallaykichismi Diosmanqa cuentata qonkichis, tukuy mana allin palabrakuna rimasqaykichismantaqa. 37Chayraykun qankunataqa tukuy rimasqaykichismanta Diosqa juzgasunkichis. Sichus allin kaqkunata rimarankichis chayqa, salvasqan kankichis. Sichus mana allinkunata rimarankichis chayqa, castigasqan kankichis, nispa. 38Wakin fariseo religionniyoq runakunañataqmi, leykunata yachachiq runakunapiwan Jesusta niranku: —Yachachikuq, milagro ruwanaykitan munayku, saynapi Diosmanta Hamuq Runa kasqaykita yachanaykupaq, nispanku. 39Hinaqtinmi Jesusqa khaynata contestaran: —Huchasapa runakuna, qankunaqa Diospi mana confiaspaykichismi, huk milagro ruwanaytaraq munashankichis noqapi creenaykichispaq. Ichaqa Diosqa manan ni ima milagrotapas rikuchisunkichishchu. Aswanqa Diosmanta willakuq profeta Jonasta imachus pasaran, saynallatataqmi qankuna ukhupipas noqawan pasasqanta rikunkichis. 40Imaynan Jonaspas huk hatun challwapa wiksan ukhupi kinsa p'unchaw hinallataq kinsa tuta ima karan. Saynallataqmi noqa Diosmanta Hamuq Runapas, allpa ukhupi p'ampasqa kasaq kinsa p'unchaw hinallataq kinsa tuta ima. 41Nínive llaqtapi tiyaq runakunan, Diosmanta willakuq profeta Jonás willakuqtin, huchankuta saqespanku Diosman kutirikuranku. Chaymi juicio p'unchaw chayamuqtinqa, chay Nínive llaqtapi tiyaq runakunapas kawsarimuspanku, qankuna fariseo religionniyoq runakunapa contraykichispi rimanqaku, Dios castigasunaykichispaq. Saynataqa rimanqaku, qankunaman kay allin willakuykunata willashaqtiypas, huchaykichismanta mana wanakusqaykichisraykun. Noqaqa Jonasmantapas aswan más importanten kaypiqa kashani. 42Saynallataqmi Sabá nacionniyoq reinapas juicio p'unchawpiqa kawsarimuspanmi, qankunapa contraykichispi rimanqa Dios castigasunaykichispaq. Israel nación llaqtapi rey Salomón gobiernashaqtinmi, chay reinaqa karu llaqtamanta hamuran, rey Salomonpa yachayninta uyarinanpaq. Qankunataqmi ichaqa noqapa yachachisqayta mana ni uyariytapas munankichishchu, rey Salomonmantapas aswan más yachayniyoq kashaqtiypas, nispa. 43Jesusqa nillarantaqmi: —Runamanta huk demonio lloqsispaqa, ch'inñeq desierto ch'aki lugarkunapin purin, samananpaq huk lugarta mashkaspa. Manaña tarispanñataqmi 44khaynata nin: “Aswanyá kutipusaq maymantachus lloqsimurani chay wasiyman”, nispa. Kutispataq chay runapa sonqonta tarin sumaq allichasqata, imaynan huk illaq wasipas sumaq pichasqa kashanman hinata. 45Saynata tarispanmi, chay demonioqa kutispa mashkamun paymanta aswan más millay qanchis demoniokunata. Hinaspan chay demoniokunata pusayukuspa kutimun, chay runapa sonqonman haykuspa, chaypi tiyanankupaq. Chaymi chay runapa vidanqa ñawpaq vidanmantapas aswan más millaymanraq tukupun. Saynallataqmi kay tiempopi kawsaq runakunawanpas pasanqa, sichus paykuna huchankumanta mana wanakunqakuchu chayqa, nispa. 46Chaypi kaq runakunaman Jesús yachachillashaqtinraqmi, paypa wawqenkuna mamitanpiwan ima chayamuranku. Paykunan Jesuswan parlayta munaspanku, hawallapi suyaranku. 47Hinaqtinmi huk runaqa Jesusman willaran: —Mamitaykin wawqeykikunapiwan hawapi kashanku. Paykunan qanwan parlayta munashanku, nispa. 48Hinaqtinmi Jesusqa willaqnin runata niran: —¿Pitaq mamitayrí? ¿Pikunataq wawqeykunarí? nispa. 49Saynata niruspanmi, Jesusqa discipulonkunata makinwan señalaspa, chay runata niran: —Paykunan mamitaypas wawqeykunapas. 50Pipas hanaq pachapi Dios Taytaypa munayninta ruwaqmi, wawqeypas, panaypas, hinallataq mamitaypas, nispa.


text: 1Jesusñatacmi Ulibus nishan ulüta licula. 2Chay walantinmi wäla wälalla Diospa chuya wasinman cutimula. Chayćhümi nunacunaca juntunacälälimuptin taycucuycul Jesus yaćhachila. 3Chaymanmi camachicuyta yaćhachicücunäwan fariseocunaca juc walmicta mansibacuyäta talilcälil puśhapämula. Chayćhu lluy nunacunap ñawpäninman śhaycacaycachilmi 4Jesusta nipäcula: “Yaćhachicü taytay, cay walmictam mansibacuyäta talïlälí. 5Moisespa camachicuyninćhu'a caynuy walmicunacta lumi tamshaypa wañuchinapämi cayan. ¿Am'a imaninquitan?” nil. 6Cayta nipäcula Jesuspa limayllan cunca cuchuynin cananpämi. Jesusñatacmi ichá pampäman uyshucalpul dïdunwan allpäćhu isquirbiyäla. 7Chayćhu jinalla tapucuyalcaptinmi Jesus śhalculcul nila: “Mayanniquipis mana juchayücá, má, allaycuchun tamshayta” nin. 8Nilculmi caśhan uyshucalpul pampäćhu dïdunwan isquirbiyäla. 9Chaynüta niycüluptinmi puśhamücunaca juchayu capäcuśhanta lluy tantiacalcälil awquishnincunapi allacaycälil jucllap jucllap chincaculcäla. Jinaptinmi Jesuswan chay walmïllaña quïdäläliña. 10Chayćhümi Jesus śhalculcul tapula: “Walmi, ¿mayćhütan cayalcan? ¿ manachun jucllanpis juchachaycälishunqui?” nil. 11Niptinmi: “Taytay, manamá mayanllanpis” nin. Niptinmi: “Chayurá ya'apis manam juchachacchu. Jawcallañari licuy. Cananpi'a amañamá juchacta lulanquiñachu” nin. 12Chaypïta achca nunacunäta yapa yaćhachilmi nin: “Cay pachäćhu llapa nunacunäpa acchinmi cayá. Ya'acta atimäcá manañam tutapäcäćhu cawsan'achu, sinu'a sumä cawsayta uycuśha acchićhümi cacun'a” nil. 13Niptinmi fariseocunaca: “Ä, canan caynu quiquillayquipi willacuśhayquiwan'a limayniqui manamá bälinchu” nin. 14Niptinmi: “Maypi śhamuśhätapis yaćhayapti'a masqui ya'alla willacuyaptïpis, willacuśhäca rasuncämi. Amcunam ichá mana yaćhapäcunquichu maypi śhamuśhätapis nï mayta linätapis. 15Nunacunallap tantiayllanmannümi cäraycälinquipis. Ya'añatacmi ichá mayantapis mana cäraycüchu. 16Ñatac cärayculpis caćhamänïwan cayaptïmi tincüninman cäraycuyni'a. Manam japallächu licaycú, sinu'a paywanmi. 17Amcunap camachicuyniquićhümi ‘Ishcay nuna willaycü captin'a tacyalpachishañam’ niyan. 18Chayurá ya'a quiquïmi jucnin willaycüca cayá; juccäñatacmi caćhamäní Taytá” nin. 19Niptinmi: “¿Mayćhütan chay taytayqui cayan?” nipäcula. Jesusñatacmi: “Mayan rasunpa caśhätapis mana lisiyämal'a ¿imanuypatan taytätalä lisïlälinquiman? Manamá mayannïtapis lisipämanquichu” nin. 20Caycunacta nila Diospa chuya wasinćhu illay apapämunan ćhulacunpa läduscanćhu yaćhayächishanćhümi. Chayćhu manalä üran captinmi mana pipis prïsunanpä chalapäculachu. 21Chaypïtam Jesus yapa nila: “Ya'a licuśhäñam; ashiyalcämalpis manam ćhäpämunquimanchu; aśhwanpa juchayquićhu cayalcalmá wañupäcunquipis” nil. 22Niptinmi Israelcunaca: “ ‘Ya'a caśhäcäman'a manam ćhäpämunquimanchu’ ninanpä ¿‘supay-apäśhä’ nicuyanchun, imamá?” nipäcun. 23Jesusñatacmi nin: “Amcuna cayllapïmi capäcunqui; ya'añatacmi ichá janaypi. Amcuna cay pachällapïmi capäcunqui, ya'añatacmi ichá mana cayllapïchu. 24Pï caśhätapis nishacmannuy mana chalapaculcal'a juchayquićhümi wañupäcunqui” nil. 25Niptinmi: “Am ¿pï tucunquitan?” nipäcun. Niptinmi: “Allaycuśhäpïta mayan caśhätapis nishäcämari. 26Jinaman amcunapïtapis sumä achcam limapaycälinac cäraycälinac cayan. Caycuna cay pachächu sumä tincüllanman cayan rasuncällacta niycü caćhamänïpïta uyalishäta willaycuptïmi” nin. 27Ñatac manam tantiapäculachu, taytanpïta limaśhanta. 28Chaymi Jesus nila: “Altuman śhalcachisha captïlämi Nunap Chulinca rasunpa ya'a caśhäta, chaynütac quiquilläpi imactapis mana limal, caćhamäní yaćhachimäśhanmannülla limaśhäta tantiapäcunqui. 29Chayurá caćhamäní ya'awanmi cayan. Imaypis paypa munaśhanta lulaptïmi mana japallätachu caćhaycaman” nin. 30Caynu Jesus niptinmi achca chalapaculcäla. 31Chay chalapacü Israelcunätam Jesus: “Amcuna willacuynïćhu masïsu tacyapäcul'a rasunpa yaćhapacünïcunam cayalcanqui. 32Jinalmi Diospi rasun allincäta lisipäcunqui. Chay rasuncäñatacmi ćhänalächipäcuśhuśhayquipi julapäcuśhunqui” nin. 33Niptinmi: “Ya'acuná Abrahampa milayninmi capäcú; imaypis manamá mayanpa uywayllanpis capäculächu. ¿Chaychun ‘Amñatac juluycuśham capäcunqui’ niyalcämanquiman?” nipäcula. 34Niptinmi Jesus: “Rasunpa mayanpis juchaćhu cawsäcunacá juchap uywayninmi cayalcan. 35Uywayca chay ayllućhu manam pasaypipächu caycun. Ñatac chulinmi ichá pasaypipä. 36Chayurá Chulica julaycälishuptiqui'a pasaypipä libriñam capäcunqui. 37Yaćhämari Abrahampa milaynin capäcuśhayquita. ¿Chaynu cayalcalchun yaćhachicuyní śhun'uyquipänuy mana captin wañuchiyta munayalcämanqui? 38Ñatac quiquin Taytäpa lädunćhu cayal licaśhäcätam ya'a limá; amcunapis taytayqui limapapäcuśhuśhayquitam lulapäcunqui” nin. 39Niptinmi nipäcula: “Ya'acunap taytá Abrahammari” nil. Jesusñatacmi: “Abrahampa rasun chulin capäcul'a, paynüćha lulaycälinquiman. 40Manaćh wañuchiyta munayalcämanquimanchu quiquin Diospi uyalisha rasun allincäta willaycuyapti'a. Caynüchu Abraham'a manamá lulaycula. 41Amcuná taytayquip lulaynintam lulaycuyalcanqui” nin. Niptinmi paycuna: “Ya'acuna manam ishu chulipacuychu capäcú. Tayta Diosllam ya'acunap taytá” nicuyalcan. 42Jesusñatacmi: “Rasunpa Dios taytayqui captin'a paypi śhayämupti'a cuyapämanquimanćha. Paypa caćhaśham śhayämüpis, manamá munaylläpïchu. 43Chayurá ¿imapïtan-nila yaćhachicuynïta mana tantiapäcunquimanchu? Mana ćhasquiculcänayquimari. 44Aśhwanpa amcuná taytayqui Satanaśhpa munaśhanta lulayta jicutayä nunanmi capäcunqui. Pay'a cay pachap allaycuyninpïta nuna wañuchicümi. Manamari imaypis rasun allincäta niyculachu nï cayculapischu. Artishca cayalmi jinaman chay articunap quiquin taytan cayalmi articta limal'a tincüninman liman. 45Chaymari ya'a rasun allincäta willaycupti'a mana chalapacalcämanquichu. 46Má ¿mayanllayqui'a juchayu caśhäta licapämälanquitan? Chayurá rasuncäta yaćhayächiptí ¿imapïtan mana ćhasquiculcanquichu? 47Rasunpa, Diospa cäcunacá shiminta uyaliculcanmi. Paypa mana capäculmi amcuna mana uyalïtuculcanquichu” nin. 48Niptinmi Israelcunaca: “Allintam niyalcac ¡anla Samaria-lädu nuna Satanaśhpa gänaśham canqui!” nipäcun. 49Niptinmi Jesus: “Manam Satanaśhpa gänaśhachu cayá. Aśhwanpam Taytäta altuman juluycú; amcunañatacmi ichá pin'ayman julaycälimanqui. 50Manamá quiquillächu alawacuyta ashiyá; aśhwanpa jucmi alawaycuśha canäpä ucupacuyan. Pay'a amcunactapis lluyta cäraycücämi cayan. 51Chaymi rasunpa willacuynïta chalapacücá wañuyta mana lisipäcun'achu” nin. 52Niptinmi Israelcunaca: “Cananmi ichá Satanaśh gänaśhuśhayquita rasunpa yaćhalpälí. ¡¿Imanuypatan ‘Shimïman chalapacücunacá manam wañuyta lisin'achu’ niyanman, aśhta quiquin Abrahampis Diospa willacünincunapis wañuyalcaptin?! 53¿Tayta Abrahampïpis mas puydïlächun cayanquiman, imatá? Paypis Diospa willacünincunapis wañuculcälam. ¿Am'a pï tucunquitan?” nipäcun. 54Niptinmi Jesus: “Quiquilläpi alawacuptí manam uchucllapis pasanmanchu. Aśhwanpa amcuna ‘Diosnïmi’ nipäcuśhayqui quiquin Taytämi altuman julaycaman. 55Niyalcalpis amcunañatacmi ichá mana lisipäcunquichu. Ya'ami ichá tuquicta lisiycú. ‘Manam lisïchu’ nipti'a amcunanüpis casquicüćha cäman. Ya'ami ichá lisiyal shiminmannuy cawsaycú. 56Ñatac taytayqui Abrahampis cay śhamuná timpucta licaycuypi cushiculam. Chaymi licämal'a sumä-sumälä cushicula” nin. 57Niptinmi: “Picha ćhunca watallayquipis mana cayaptin ¡Abrahamta licälunquiman ampá!” nipäcun. 58Niptinmi Jesus: “Rasunpa, manaläpis Abraham captinmi ya'a cayäläña” nin. 59Chaynu nïluptinmi lumicta apticälälin tamshälälinanpä. Jesusñatacmi chay-chica nunacunäpi pantalcachil Diospa chuya wasinpïta licula.


text: 1Ñoqa Pablon, Cristoq llamp'u sonqo, munakuq sonqo kasqanrayku niykichis: Ñoqas qankunawan kashaspa huch'uyyaykukuni, qankunamanta karupi kashaspataqsi mana manchakuspa rimani. 2Chayraykun valekuykichis, qankunaman watukuq hamuqtiyqa amayá k'arakta rimachiwankichischu. Pikunachus runa yuyayman hina purisqaykuta huchachawaqniykunataqa k'araktapunin nisaq. 3Runalla kayku chaypas, manan mana iñiyniyoq runa hinachu maqanakuyku. 4Maqanakunayku armakunaqa manan kay pachaq arman hinachu, aswanpas chaykunaqa Diospa qowasqanku atiyniyoq armakunan, allin pukarakunata thuninapaq. 5Ahinatan pantasqa yuyaykuykunatapas Diospa yachayninta hark'aq tukuy hatunchakuykunatapas thuniyku. Hinallataq runakunaq tukuy yuyaynintapas atipaspa Cristoman kasuchiyku. 6Qankuna hunt'asqata kasukuqtiykichismi, llapa mana kasukuqkunata muchuchinaykupaq listo kashayku. 7Qankunaqa rikch'aynillantan imatapas qhawankichis. Pipas sut'ita yachakun Cristoq kasqanta chayqa, yachanallantaqmi imaynan paypas Cristoq kashan, chay hinallataq ñoqaykupas Cristoq kasqaykuta. 8Atiyniykumanta aswantapuniraq hatunchakuni chaypas, manan imamantapas p'enqakunichu. Señorqa chay atiyta qowarqanku qankunata iñiypi wiñachinaykupaqmi, manan qankunata urmachinaykupaqchu. 9Manan munanichu: Pabloqa cartankunawanmi manchachikun, nispa niwanankutaqa. 10Hukkunan ninku: Cartankunallapin riman phiñata, sinchi k'arakta, pay kikinwan tupasqataq ichaqa mana kasuylla, rimayninpas mana kasunapaq hinallan, nispanku. 11Chay hina rimaq runaqa allinta yachachun, imaynan cartakunata qelqamuspa nimurqayku, chay hinallatataqmi qankunaman chayamuspaykupas ruwasaqku. 12Paykuna kikinkuta hatunchakuq wakin runakunawanqa manan kuskachakuytapas paykunawan yupasqa kaytapas atiykumanchu. Paykunaqa kikinkuta tupukuspankun, paykunapura kuskachakuspankutaq, mana yuyayniyoq kapunku. 13Ñoqaykuqa iman kaqllamantan hatunchakusaqku, may cheqastachus Diosqa rikuchiwarqanku llank'anaykupaq chayllamantan hatunchakusaqku, qankunapas chay llank'anayku ukhupin kashankichis. 14Chayrayku, qankunaman Cristomanta allin willakuykunata willanaykupaq hamuspaykuqa, Diospa rikuchiwasqanku cheqasllapin llank'arqayku. 15Manan hukkunaq llank'asqanwanchu hatunchakuyku, aswanpas suyashaykun iñiyniykichis wiñaqtin qankuna ukhupi aswanta llank'anaykuta, ichaqa llank'anayku cheqaskunallapi. 16Chaymantataq qankunamanta aswan haqayneqkunakamaraq Cristomanta allin willakuykunata willamusaqku, manan hukpa llank'asqanman haykuspachu, manataq hukpa ruwasqanpi hatunchakuspachu. 17Qelqan nin: “Hatunchakuyta munaqqa Señor Diospa ruwasqanwan hatunchakuchun”, nispa. 18Pay kikinta hatunchakuq runaqa manan allinpaq qhawasqachu, aswanpas Señorpa hatunchasqan runan allinpaq qhawasqaqa.


text:
Loading content ...
SANTEE, NEBRASKA VOLUME XLI NUMBER TAKU WASTE OKIYA, TAKU SICA KIPAJIN. A. L. RIGGS, PUBLISHER. MAY, 1912 WOKAJUJU KASPAPI ZAPTAN. ANPETU OYAKAPI Mar. 29, Lincoln, Neb. Nebraska wiyohiyan- pata ihanke ekta wakpa kin owasiu nina inni- tau on mazacanku owasin yuSica, qa wakpa opta eankaga owasin bojuju qa hemani anawicapte. Apr. 5. Omaha, Neb. en mahikicanye wokage tipi tanka wan ide qa mazaska $200,000 iyawa takuni siii. WicaSta wanji ko huhnaga, United States makoce den peta woope kin ninah awacinpi Sni kin heon ohinni ide qa wai- hangya ota, tuka oyate toktokea ekta peta woope he nina awacinpi qa on woope snksuta yuhapi, heou ide waihangye ota Sni. Hehaii -tokiya nnkitehanyan ide qaiS wotehi tanka wan tukten akipapi naunhonpi ece, eSta he iyoun- wajapi Sni unkecinpi ece. Hiya maka "akan oyate wan taku tehika akipe cinhan oyate owasin iyowajapi do Taku opetonpi qa owiyopeye owasin wankan iyaya ece. Nahanh Dakota oyate kin he awacinpi Sni. Apr, 8. Wetn kin de Mississippi wakpa kin iyotan mnitan on waihangye ein tanka, mazaska iyawa $10,000,000, woyawa tanka wikcemna, awihnuni, qa wacoka ekta tipi owasin -"kahboka qa wicaSta 30,000 hunli ti akan yankapi qa hunli canadipi qa cau wankan yankapi qa hunh canwiyupi akan okahbog hiyayapi, qa akpa hutam yeye cin tehiya waakipapi. —Mi If or d, Lid. Otonwe kin en nakaha hemani watokSu wan canku palmaye qa oiuajin tipi (depot) kin iyasanni pawanin iyaya, qa wohnaka tipi Wanjigji nakun pamden iyaya, qa icasta wanjidan teliiya kiunni. Apr. 10, Mobile, Ala. Ake nakaha paha napopa wanji tehika e oyakapi. Itokah makotanka wan South Anie-iea qa North America otahedan skiskita wan Panama eciympi kin hetu. Ikcewicasta ota h,ui unpi kin totonwepi • •wasin tokankan ihpeya, oyate kin taku wotehi lanka en ipi, ataya wieaSta 1,000 wicakte. Apr. 12, New York, Nakaha akicita itancan lokapa wanji ihnuhanna oape tonana wayazanke qa ta. He Gen. F. D. Grant ecivapi. Ehan- a tunkansidanyanpi wan U. S. Grant eciyapi qon he he cinca. Apr. 15, Boston. Wi/ohiyanpata mniwan- ca cokaya ekta witawata wan Titanic eciyapi he caga he iboto on spaya. WicaSta 2,100 sam iyeya wata kin an uupi, etanhan 1,300 tapi qa a niwicayapi kin hena wata tokeca en hiyu qa hena iwicacupi. Apr. 19. Washington, D. C. Witawata wan maka akan iyotan tanka qa duzahan tka nakaha spaya keyapi qon he token on hececa hwo. KhaaS duzahan itan. qa kohanna opta ihuni iyacin on waziyata wapa ociqayedan ekta ya, tuka heci nina osni on cagalie tankinkinyan mniwanca okapod nn kin wanji ibota qa bomde- ca. Wata duzahan cin kin on wiconi wata (life boat) tonana yuha qa tona he kipipi henana nipi. Tona tapi kin United States eciyatanhan nina otapi, tnka wata kin he SagdaSin tawapi. Wata itancanpi owasin tapi, tka wata obepi en itancan hee cin hee tona nipi en opa. Hecen dehan Washington en Senate wakiiapi kin cajeyatapi. Token Ismay wata obe en itancan kin SagdaSin eciyatahan iyopeyapi kte cin he wanna akiiapi. Apr. 25. Oklahoma makoce ekta tateiyumni wan'hiyaye qa otonwe wikcemna nonpa ihaugya. qa wicaSta opawinge kiunniwicaya. Hehan nina magaju hecen wakpa owasin minitan qa on owicakiyapi kta yepica Sni. Apr. 28, Constantinople. Turkey. Dehau Damascus otonwe kin hanke ide qa mazaska iyawapi $10,000,000. woyawa tauka wikcemna ihangya. Otonwe kin iyotan wanakaja wanji ee; Abraham taanpetu en hau. Apr. 30, Minneapolis, Minn. Methodist Episcopal okodakiciye omniciye tanka wau yuhapi. General Conference eya cajeyatapi. WicaSta wakan qa kahnih yewicaSipi epawinge Sahdogan sanpa wikcemna zaptan opapi. IYOPTAPI ON WICONI Dakota oyate kiu waSicun ounye okna hiyupi kin heceknana wayupikapi unkanS wanna kakitokiya wijicapi kta tuka. Hecen wauna ota wayupikapi sni ecen makoce cona elipeici- yapi, qa hena on iye waSicun kin wijiniciya ayapi. Okini tuwe heye kta Ihanktonwan oyate kin iyeqe mazaska ota yuhapi nakaeS tipi waSteSte otipi qa tanyan wotapi eye kta. Tuka koSkapi kin decen owicayakapi unkanS wowiyuskin kta tka. Ito oyate kin he nonpa kiyuSpe- ya waa wacinpi qa wowijice cantokpaiiipi. He na mahtipi woonspe eciyatanhan kdipi; hecen hena wana omaka tona wojupi wicolian okna Skanpi, qa taku tona on waokihipi kta hena opetonpi qa SungwowaSi qa woknake tipi qa wanunyanpi hena okihipi, waSicun taku okihipi kin iyecen okihipi qabclihec-ipi, wihiyayena oape wanjina kduSnapi kta wotankapi, qa makoce tawapi adataya kicanyanpi maga iyutapi wanji eca wakmaheza iyutapi 40 icahyapi. He icunhan uman kiu iS 20 icahy7a. Qa dena on mazaska kagapi, qa wancag yusotapi Sni tuka mazaska tipi en eknag ayapi, qa sanpa wayupika ayapi, qa wotanin wowapi tona mahtipi woyakapi hena ohinni j7awapi qa sanpa okahnili ayapi, qa hena mazaska yuhapi kin wayupikapi mazaSa wanjina keS wotankapi, qa itutuya yusotapi kta okihipi Sui; tohinni tado opetonpi Sni taku on nipi hena iye taku icahyapi on tanyan wotapi. Hehan wokoyake tukte tehan waste qa suta kte he opetonpi, qa oiyokipiya nnpi kta he awacinpi Sni, taku yuhapi tauyan knakapi qa wanunyanpi tawapi owasin cepapi qa waSteStepi. Tohan wojupi ikiyena helian wojupi su opetonpi, mazaska kiknakapi etanhan on. Hehan kukuSe tohinni ktepi Sni, e cemyapi qa wiyope yapi qa ake mazaska ou-ge aeknakapi. De icunhan koSka wanji Agricultural College etanhan kdi, he maga iyutapi 20 akau ti, qa he waSpanyanpi vegetable ocaje wanji etanhau ota icahya qa he na on nmanpi kiu kawieapa qa taku icahye cin etanhan wojupi wapazopi en ohiyapi opa ece. Qa waniyetu eca otonweta taku ikdamna kta litani ece. Hecen wanua mazaska ota kiciyan- ke cin on cante waSteya un qa ciucapi kiu sanpa onspewicakiya. Iho Ihanktonwan koSkapi kin cle oknayan owicayakapi unkanS wowiyuSkin wadake tuka. A. Selwyn. , wanke Sni naceca. Tuka dehan okiciyapi qa j okihikiciyapi woawacin de waste hinape cin on awauncinpi kte. Ehauna pte yuhapi on okodakiciye dececa yuhapi kin on oyate iwaSte qou he cle iyececa. Hekta wieaSta itaucan tiyoSpaye unqonpi en un kin he taoyate wahokonwicakiye eca heya ece, onSikiciilapi qa okiciya po eya ece. He wicotawacin kin nahan hcin unhduhapi, Bernard Bighead he heya. Eya wa- Siciinna wicotawacin wan hiuyanza ca en unyanpi. Tuwe ousike qa iyotiyekiye eSta tohinni okiyapi kta woawacin yuhapi Sni, tokeSta iyotiyekiye cinhan unhanketa ksape kta eympi ece. Ho tka unkiye Daunkota kin ohinni on- Siunkicidapi. Ho mitakuyepi wowiyukcan de waSte qa wiconi heca, he okihipi qa tuwe ohnayan yeiciye kinhan pidaiciye kta heon wapazo kta wacin. B. B. Hoop. MAHTIPI WOAWACIN. Cannon Ball, N. D., etanhan. Wicasta tonipi en zaniyan nnpi icunhan otoiyohi token tanyan unpi qa ni unpi kte ciu he woawacin tanka. Eya ehanna Inyanbosdata oyate kin he pte qa Sunkicaliyapi hena on oyate tanyan unpi, qa makoce kin de mahtipi makoce heca Sni, tuka pte icahya makoce heca eceedan, qa mahtipi kta woawacin yuhapi Sni. Tuka wanna ataya yn- SpuSpupi qa wicaSta otoiyohi tawapi canke waniyanpi oicahye qon kun iyaye. Heon anpetu kin dehan oyate kin wicohan wanjihein on iwaStepi kta ou wihdukcanpi. Unkan Ihankton- wauua oyate etanhan den nnpi, Mdetanka okoclakiciye en, unkan hena wowiyukcan wau waste iyukcanpi qa heon okoclakiciye wan icicagapi qa Hamilton Farmers Association eya caje ihdatapi. Ateyapi, Ageut, he Hamilton eciya pi. Ho hecen wauna iyepi atayena winakauye wanji opetonpi kta wihdukcanpi qa mahtipi wicohan kin iyutapi kta eyapi qa on womnaye ehnakapi. Hecen de wowiyukcan waSte heca. Wanna waniyetu 40 sam iyeya oyate kin de owanji yankapi qa owoju wicohan onspewicakiyapi eSta tuwena oSpe (acre) 40 sam iyeya woju kta woawacin lice sni. Tuka de tokaheya lica mahtipi woawacin waSte wan Ihauktonwamia den unpi kin iyukcanpi. Iho hecen wicaSta mahtipi ihaktapi hena ito tokiu okinipi qa hecetu qeS ecannipi waSte. Oyate wiyohinyanpata yaunpi kin woju wicohan he yuhapi yaupi tnka tohinni okiciyapi okoclakiciye woawacin MINIWAKAN YATKESNI Miniwakan yatke Sni okodakiciye de en owapa, qa heon taku waSte econpi qa womnaye hena en owicawakiye qa katinyan owapa, tuktekten winyaii wanjigji om wowakdake eca miniwakan kin he wocekiye wicohan kin iyuSice kin owicawakiyaka qa heon wanjigji en opapi. Iho tona yatke Sni opapi hena heceii econpi kta he kapi kecanmi, qa hecekcen waSkau. Qa miye tiwahe mitawa en hoksina wan qa wicincana wan akna wicamduha qa nahanli dena okaliui- gapi Sni heon miniwakan tawicohan tona sice cin hena owicawakiyaka, tuwa wocekiye opa esa miniwakan yatke cin he woahtani econ, qa Wakantauka ohoda Sni, hecekcen micinca onspewicawakiye. Nakun tipi wakan en token ecoupi kte ciu qa womnaye he en mazaSa teliindapi kte Sni qa wicaSa etkiya qa wayonihanpi kta deceu onspewicawakiye. Qa dena iyecen ecanonpi kinhan Wakantanka onSinidapi kta qa wicaSa qa wiuyan owasin ni.yawaStepi kte qa tipi tokca en yaipi kinhan onsiiciya hbayena ikduhapi kta ewicawakiya ece. Hecen dehau Santee Normal Training School en y-ewicawaye. Hen wayawa uupi kiu wowapi wakan qa wocekiye hena nina onspewicakiyapi, qa hehan takn on tanyan unpi kte qa owotanna ikduhapi kte qa wicoliau eu bdiheca- jji kta bena oknayan onspewicakiyapi qa hen wauna tehan unpi, hecen tohan kdipi eca iyeceu ikduhapi wanmdaka eca nina iniduSkiu ece. Iho mitakuyepi yatke sni ounpapi hena tiwahe unkitawapi ataya unkicincapi qa wicaSa unkitawapi koy-a tanyan unkikdubnpi kinhan wocekiye qa yatke Sni wicohan hena tanyan iyopte- unyanpi kte. Tuka tiwahe unkitawapi etanhau wanji miniwakau yatke qa wanji Sungiuyanki- yapi wayekiyapi waStedake, qa wanji waSicun wacipi qa dakota wacipi ituhanpi waStedake, qa wanji otonweta canhauska yuha myanqeya bo- kam iyeya waStedake qa wanji candivatapi qa kansu kutepi qa hanoSkiciyapi dena tuwe wocekiye qa yatke Sni opa eSa waStedake cinhan he woonspe waSte heca sni. Hecen wicohan tona Sice qa Wakantauka etanhan kin hena aohomni- yan unkikduhapi kinhan qa wakanheja hena okuayan icagapi kinhan kanpi hehanyan owotanna ikduhapi kte. Otokahe etauhan hoksina tacanku kiu okna kihiya wo, liecen wicahca esa elipekiye kte Sni; Wicoie Wakan 22: 6. Hecen mitakuyepi hokSina qa wicincana waSteSte wicaduhtipi kin woonspe waste en tehiuda sni cinwicayakiyapi, qa taku waSte onspepi kinhan cante niwaStepi kte, qa tuwe owasin yawaStepi qa kagipi kte, he wicaSa owotanna heca kin heon. Woyuha ota hee Sui tuka tanyan cajeniya- tapi kte he kahuiga wo; mazaska qa mazaskazi ota bee Sni tuka tanyan wacin en niymzapi kin. Wicoie Wakau 22: 1, ateniyanpi qa inaniyanpi kin dena kiksuyapi. Nitakuyepi. Josphine M. Jones. Ntakoda Iapi Oaye yuha he. Cinyakiye cinhan was'te kta. Omaka wanjidan kinhan kaspapi zaptan.
Object Description
Community newspapers
Indians of North America -- Newspapers
Dakota Indians
Dakota language
Description
Tags
Add tags for front cover
Comments
Post a Comment for front cover


text: 1¿Yachankichu hayk'aqchus k'ita cabraq wachananta? ¿Rikunkichu china taruka wachashaqta? 2¿Yachankichu hayk'a killamantas wachanku chayta? ¿Yachankichu ima killapis wachananta? 3Wachananpaqqa qhopuchaykukunmi, chay hinapin uñanqa lloqsimun. 4Hinaspan pampapi qorallawan wiñanku, wiñaspataq manaña kutimuq ripunku. 5¿Pitaq kacharirqan salqa asnotari? ¿Pitaq kacharirqan mana watasqa purinanpaqri? 6Ñoqan ch'inneqta tiyananpaq qorqani, kachi-kachi pampata kawsanankupaq qorqani. 7Paykunaqa asikunmi llaqtaq ch'aqwasqanwan, manan kasunkuchu asno qatiqpa waqyakachakusqantapas. 8Orqon-orqontan phawaykachanku q'achuta maskhaspa, ima q'omerllapas kaqtinqa mikhuykunankupaq. 9¿Salqa toro qanpaq llank'anmanchu? ¿Kanchaykipipas tuta puñunmanchu? 10¿Atiwaqchu yugota wataykuspa llank'achiyta? ¿Atiwaqchu qatiykukuspa chakra yapuchiyta? 11¿Kallpayoq kasqanpi hap'ipakuwaqchu? ¿Sasa llank'anata llank'achiwaqchu? 12¿Yuyankichu chakraman kachaqtiyki q'epintin eraman kutimunanta? 13Suriqa kusisqan pharpachakushan, chaywanpas manan pariwana hinaqa phalanmanchu. 14Aqo-aqomanmi runtuntapas wikch'un intiq ruphayllan oqllananpaq. 15Manan yuyarinchu pipas ñitirqonantaqa, ima uywapas sarurqonantaqa. 16Chiwchinkunapaqpas millayllañan manapas wawanchu kanman hina, manataq llank'asqan yanqapaq kasqantaqa yuyaykunchu. 17Chhaynaqa, ñoqan yuyayta mana qonichu, allin yuyayniyoq kananta mana munanichu. 18Sayarispa raphracharikuspataq phawarillanña, caballopi phawaq runakunamantapas asikunmi. 19¿Qanchu caballoman kallpata qoqqa kanki? ¿Qanchu much'unta chukchawan k'achanchanki? 20¿Qanchu t'isku-t'iskuta hinaraq p'itachinki, wihihihispapas runataraq mancharichinanpaq? 21Umanta chhaphchirikuspan pampata thallmirin, mana manchakuspataq maqanakuyman phawarin. 22Manchakunanmantaqa asikunmi, manataq llaksakunpaschu, espadataña apaykachaqtinkupas manan reparaqpas tukunchu. 23Runaq wach'i q'epinmi wasanpi chhaqllaqen, maqanakuqpa lanzanwan espadanwanmi chhipipipin. 24Karu pampakunatapas phawarispa manaraqmi tarirqonchu, trompetata tocaqtinkuqa manañan sayaykuytapas munanchu. 25Wihihihispan trompeta waqaqtinpas kutichin, paypaqqa maqanakuypas karumantaraqmi q'apamun, ch'aqwaytapas kamachikuqkunaq waqyakusqantapas karumantaraqmi uyarin. 26¿Qanchu waman ankaman phalayta yachachirqanki? ¿Qanchu uray ladoman phalananpaq yachachirqanki? 27¿Qanchu kamachirqanki hatun ankata aswan wichayman phalananpaq, ranra qhatapi q'esachakunanpaqpas? 28Payqa tuta-p'unchaymi ranrallapi tiyakun, ranraq k'awchinpitaq qhariraq sayanpas. 29Chaymantapachan makilla qhawamun, karumantapachan ñawinqa mikhunata rikumun. 30Chiwchinkunapas yawarwanmi kallpachakun, maypichus ima wañusqapas kasqanpin ankaqa rikhurin.


text: 1Pascua Fiestapa ñawpaqnintaraqmi Jesusqa yacharqaña kay pachamanta Taytanpa kasqanman kutinanta. Kay pachapi kaqmasinkunamanmi hatu-hatun kuyakuyninta qawachirqa. 2Jesusmi discipulonkunawan cenachkarqa, diabloqa Simon Iscariotepa churin Judastam umacharurqaña Jesusta traicionananpaq. 3Jesusqa yacharqam tukuy imatapas Taytan payman qoykusqanta, yacharqataqmi paymanta hamuspa payman kasqallan kutinantapas. 4Jesusmi cenasqanmanta hatariykuspan hawa pachanta horqokuykurqa hinaspam pañowan weqawninta watakuykurqa. 5Lavatoriopi yakuta churaykuspanmi discipulonkunapa chakinta mayllarqa hinaspam weqawninpi pañowan chakichirqa. 6Simon Pedrota mayllananpaq kaptinñataqmi pay nirqa: —Señorlláy ¿qamraqchu ñoqapa chakiyta mayllawankiman? —nispa. 7Jesusñataqmi nirqa: —Kunanqa manaraqmi entiendenkichu kay rurasqaykunataqa, qepatañam chaytaqa entiendenki —nispa. 8Chaymi Pedro nirqa: —Chakiytaqa manapunim haykapipas mayllawaqchu —nispa. Jesusñataqmi nirqa: —Mana mayllaptiyqa manam ñoqapañachu kanki —nispa. 9Chaymi Simon Pedroñataq nirqa: —Amayá chakillaytañachu mayllawayqa, mayllaykuwayá makiykunatapas chaynataq umaytapas —nispa. 10Jesusñataqmi nirqa: —Bañakuruspaqa manam necesitankichikñachu mayllanataqa, aswanqa chakillaykichiktañam, qamkunaqa limpioñam kachkankichik, ichaqa manam llapaykichikchu. 11Jesusqa yacharqam pim traicionananta chaymi nirqa: “Manam llapaykichikchu kankichik limpioqa” nispa. 12Discipulonkunapa chakinta mayllaruspanmi hawa pachanta churakuykuspa kasqallan tiyaykurqa mesaman hinaspam nirqa: —¿Entiendenkichikchu qamkunawan kay rurasqayta? 13Qamkunam niwankichik: “Señorlláy, Yachachikuq” nispa, chaytaqa allintam ninkichik, arí chaynamá kani. 14Ñoqa Señornikichik hinaspa yachachiqnikichik kachkaspaymi chakikichikta mayllani, qamkunapas chaynayá chakikichikta mayllanakuychik. 15Ejemplotam qamkunaman qoykichik qamkunawan rurasqayta hina qamkunapas ruranaykichikpaq. 16Cheqaptapunim nikichik, sirvienteqa manam maschu patronninmantaqa, manataqmi comision riqpas maschu kachaqninmantaqa. 17Kaykunata entienderuspa ruraspaykichikqa kusisqam kankichik. 18—Manam llapallaykichikmantachu ñoqaqa rimachkani, reqsinim pikunam akllasqaytaqa. Bibliapa: “Mikuqmasillaypas contrallaypim pawatyarqa” nisqanmi cumplikun. 19Manaraq imapas sucedekuchkaptinmi kunan nichkaykichik, ña sucedekuruptinmi ichaqa creenkichik rimapayasuqnikichikqa pim kasqayta. 20Cheqaptapunim nikichik, ñoqapa kachasqayta pipas chaskiqqa ñoqatapunim chaskiwan, ñoqa chaskiwaqniyñataqmi kachamuwaqniy Taytayta chaskin. 21Kaykunata nispanmi Jesus hukmanyarurqa hinaspam nirqa: —Cheqaptapunim qamkunamanta huknikichik traicionawanqa —nispa. 22Discipulonkunañataqmi qawanakurqa: —Mayqanninchikmantaraq nichkan —nispa. 23Huknin discipulonmi karqa Jesuspa llumpay kuyasqan, paymi waqtanpi kachkarqa. 24Paytam Simon Pedro señascharqa pimantas Jesus chayna nisqan tapunanpaq. 25Jesuspa waqtanpi kaqñataqmi Jesus lawman aswanraq waqtapaykuspa tapurqa: —Señorlláy ¿pitaq chay traicionasuqnikiqa? —nispa. 26Chaymi Jesusñataq nirqa: —Chay runaqa tantata mikuyman challpuykuspa qosqaymi —nispa. Tantata challpuykuspanmi qoykurqa Simon Iscariotepa churin Judasman. 27Chayta mikuykuptillanmi Judasman Satanas yaykururqa. Chaymi Jesus nirqa: —Chay ruranaykita utqayman ruray —nispa. 28Mesapi mikuqkunaqa manam mayqanninpas entienderqachu Judasman nisqantaqa. 29Qollqeta Judas waqaychasqanraykum wakiqnin piensarqa Jesusqa: “Rantipakaramuy fiestapaq imapas necesitasqanchikta” otaq: “Qomuy imallatapas wakchakunaman” nispa nisqanta. 30Chay tantata mikuruspa Judas lloqsiruptinqa tutañam karqa. 31Judas lloqsiramuptinmi Jesus nirqa: —Kunanmi hatunchasqa kani Diosmanta Hamuq Runaqa, ñoqapitaqmi Diospas hatunchakun. 32Diosmi hatunchakun ñoqapi, hatunchawanqataqmi kikinpipas, payqa chayllam hatunchawanqa. 33Churillaykuna, manam unayñachu kasaq qamkunawanqa chaymi maskawankichik. Wakin judiokunaman nisqayta hinallam nikichik qamkunatapas. Ñoqapa kasqaymanqa qamkunaqa manam chayayta atiwaqchikchu. 34Mosoq kamachikuytam qoykichik, kuyanakuychikyá. Imaynam ñoqa kuyaykichik chaynayá qamkunapas kuyanakuychik. 35Kuyanakuptikichikqa llapallan runakunam yachanqa discipuloykuna kasqaykichikta. 36Simon Pedrom nirqa: —Señorlláy ¿maytataq rinkiqa? —nispa. Jesusñataqmi nirqa: —Ñoqapa risqaytaqa manam kunanqa qatiwankimanchu, qatiwankiqa qepa tiempokunapiñam —nispa. 37Chaymi Pedroñataq nirqa: —Señorlláy ¿imanasqataq kunanqa mana qatikimanchu? Vidaytapas qosaqmi qamraykuqa —nispa. 38Jesusñataqmi nirqa: —¿Vidaykitachu qonki ñoqapaq? Cheqaptapunim niki, manaraqpas gallo waqachkaptinmi kimsa kutikama negawanki.


text: 1Chaymantataq Jesusqa huñuykusqa runakunata yachachisqankunatawan nirqan: 2–Moisespa yachachisqanta yachachinankupaq churasqan kanku kamachikuy simita yachachiqkunapas fariseokunapas. 3Chay hinaqa tukuy ima nisqasuykichista allinta ruwaychis. Ichaqa ama paykuna hinachu kaychis, paykunaqa yachachishaspapas manan ruwankuchu. 4Paykunaqa sinchi sasakunatan kamachikunku runakunaman llasallataña q'epichiq hina. Paykunataqmi ichaqa manapuni yanapaykullankupaschu. 5Tukuy imatapas runakunaq rikunallanpaqmi ruwanku. Diospa Simin Qelqayoq qara cajachankutan hatunta ruwaspa churakunku, p'achankuq ch'ullpanpin hatun chhaqchata ruwakunku. 6Hatun mikhuykunapin allinkaq tiyanakunapi tiyayta munanku, sinagogakunapipas kurak runakunaq tiyanankunapin tiyayta munanku, 7plazakunapipas runakunaq napaykunantan munanku, “Yachachiq” ninankutawan munanku. 8Qankuna ichaqa ama munaychischu “Yachachiq” ninataqa, yachachiqniykichisqa ch'ullallan, qankunaqa llapaykichismi wawqellantin kankichis. 9Amataq pitapas kay pachapiqa “Yayay” niychischu, Yayaykichisqa ch'ullallan, hanaq pachapi kaqllan. 10Amallataq “Kamachikuq” nisqapas kaychischu, kamachiqniykichisqa ch'ullallan, chaymi Cristo. 11Pipas qankuna ukhupi qollana kaqqa, kamachiykichis ruwaq kachun. 12Pipas hatunchakuqqa huch'uyyachisqan kanqa, pipas huch'uyyaykukuqtaq hatunchasqa kanqa. 13¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Hanaq pacha qhapaqsuyuman haykuy munaqkunatan hark'ankichis, haykushaqkunatapas hark'allankichistaqmi, qankuna kikiykichispas manataqmi haykunkichischu. [ 14¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Wakcha viudakunaq kaqnintan qechunkichis, Diosmanta unayta mañakuq tukuspa chay ruwasqaykichista pakayta munankichis, chayraykun aswan huchachasqa kankichis]. 15¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Hinantintan purimunkichis qochantaraq hallp'antaraq t'aqaykichisman huk runata t'ikrachinaykichispaq, t'ikrakuqtinñataqmi chay runataqa qankunamanta astawanraq infiernoman rinanpaqpuni ruwaykunkichis. 16¡Ay, qankunamanta, pusaykachaq ñawsakuna! Qankunan ninkichis: Pipas Dios yupaychana wasiq sutinta hoqarispa juran chayqa, manan imananpaschu. Pipas Dios yupaychana wasipi qoriq sutinta hoqarispa juraqmi ichaqa hunt'ananpuni, nispa. 17¡Qankunaqa mana yuyayniyoq ñawsakunan kankichis! ¿Mayqentaq aswan chaniyoqqa? ¿Qorichu? Icha, ¿qorita sapaqchaq Dios yupaychana wasichu? 18Nillankichistaqmi: Pipas altarpa sutinta hoqarispa juran chayqa, manan imananpaschu. Pipas altar patapi kaq ofrendaq sutinta hoqarispa juraqmi ichaqa hunt'ananpuni, nispa. 19¡Qankunaqa mana yuyayniyoq ñawsakunan kankichis! ¿Mayqentaq aswan chaniyoqqa? ¿Ofrendachu? Icha, ¿ofrendata Diospaq sapaqchaq altarchu? 20Pipas altarpa sutinta hoqarispa juran chayqa, altar patapi kaq ofrendaq sutinpiwanmi juran. 21Pipas Dios yupaychana wasiq sutinta hoqarispa juran chayqa, chaypi tiyaq Diospa sutinpiwanmi juran. 22Pipas hanaq pacha sutita hoqarispa juran chayqa, Diospa kamachikuy tiyananpa sutinpin juran, chay tiyanapi tiyaq Diospa sutinpiwanmi juran. 23¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Qankunan diezmota qonkichis mentamanta, anismanta, cominomantawan, Diospa kamachikuy siminmanta aswan chaniyoq kaqtataq qonqapunkichis. Chaykunan kaykuna: chanin-kay, khuyapayakuy, hunt'aq-kaypiwan. Chaykunataqa ruwanaykichispunin karqan, diezmo qoytapas mana qonqaspa. 24¡Pusaykachaq ñawsakunan kankichis! ¡Ukyanaykichispi ch'uspichatan suysunkichis, camellotataq oqoykunkichis! 25¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Vasotapas platotapas hawallantan maqchinkichis, chaykunaq ukhuntaq ichaqa suwakusqaykichiswan hillukuspa tarisqaykichiswan hunt'a kashan. 26¡Yaw, ñawsa fariseo, ñawpaqtaqa maqchiy vasotapas, platotapas ukhuntaraq, chay hinapi hawanpas maqchisqa kananpaq! 27¡Ay, qankunamanta iskay uya fariseokuna, kamachikuy simita yachachiqkuna! ¡Qankunaqa iskay uyakunan kankichis! Yuraqwan hawan pintasqa aya t'oqomanmi rikch'akunkichis, hawallanmanmi sumaq rikch'akun, ukhuntaq ichaqa aya tullukunawan qhellikunapiwan hunt'a kashan. 28Chay hinallataq qankunapas hawaykichismantaqa runakunaman chanin rikhurinkichis, sonqoykichispitaq ichaqa iskay uya huchasapa kankichis. 29¡Ay, qankunamanta fariseokuna, kamachikuy simita yachachiqkuna! ¡Qankunaqa iskay uyakunan kankichis! Profetakunaq p'ampakusqanpin yuyarina saywakunata sayarichinkichis, chanin runakunaq p'ampakusqantapas sumaqchankichis. 30Ninkichistaq: Ñawpa taytanchiskunaq tiemponpi kasunman karqan chayqa, manan profetakunata wañuchiq-masinkuchu kasunman karqan, nispa. 31Chay hinaqa, qankuna kikiykichismi willakunkichis profetakunata wañuchiqkunaq wawan kasqaykichista. 32¡Qankunapas ñawpa taytaykichiskunaq ruway qallarisqantayá tukupaychis! 33¡Mach'aqwaykuna! ¡Arí, mach'aqway miraykunan kankichis! Infiernopaqña huchachasqa kasqaykichismantaqa manañan ayqeyta atiwaqchischu. 34Chayrayku qankunaman kachamuni profetakunata, yachayniyoqkunata, kamachikuy simita yachachiqkunata ima, wakintan wañuchinkichis chakatankichis, wakintataq sinagogakunapi hasut'inkichis, llaqtan-llaqtantataq qatiykachankichis. 35Chanin Abelmantapacha Berequiaspa churin Zacariaskaman askha chanin runakuna wañuchisqa karqanku. Qankunaqa Zacariastan wañuchirqankichis Dios yupaychana wasi patio altar qayllapi. Llapa chaykunaq wañuchisqa kasqankumantan qankunaqa muchuchisqa kankichis. 36Cheqaqtan niykichis, tukuy chaykunamantan qankunataqa muchuchisunkichis, nispa. 37¡Jerusalén, Jerusalén! ¡Qanmi kanki profetakunata wañuchiq, qanman Diospa kachamusqankunatapas rumiwan ch'aqeq! ¡Askha kutitan wawaykikunata huñuykuyta munarqani, imaynan wallpapas chiwchinkunata raphran ukhupi oqllaykun hinata, manataq munarqankichu! 38Chay hinaqa, wasiykichismi purunyapunqa. 39Niykichismi, manan rikuwankichisñachu “¡Saminchasqa kachun Señor Diospa sutinpi hamuqqa!” nispa ninaykichis tiempo chayamunankama, nispa.


text: 1Saypita chunca chuscu (14) watatarämi Bernabëwan Jerusalenman yapay cutergä Tituta pushacurcur. 2Sayman cutergä Tayta Diosninsi aywanäpä tantyasimash captinmi. Mana Israel runacunata imata wilapashgätapis Jerusalencho cag apostolcuna manami musyayargansu. Saymi paycunawan shuntacar tantyasishcä: “Maypa aywarpis mana Israel runacunata wilapä cuerpunta mana señalacurpis Jesucristuta chasquicuptin Tayta Diosninsi jusancunata perdonananpä cashganta.” Sayno nir tantyasergä apostolcuna lutanta yachaycäsishgäta mana yarpäyänanpämi. Lutanta yachasishgäta paycuna yarpäyaptin rimanacuyaptëga wilacushgäpis manacaglapämi canman cargan. 3Saymi wilacushgäta tantyasiptë paycuna niyämargan ali wilacushgäta. Noga tantyashgänölami paycunapis tantyayash cuerpunta mana señalacuptinpis Tayta Diosninsi runacunata salvananpä cashganta. Saymi mana Israel runa cashganta musyarpis Tituta obligayargansu cuerpunta señalacunanpä. 4Tito señalacunanpä o mana señalacunanpäpis sayno wilanacuyargä waquin Israel runacuna shuntacäyashgä cagcho señalacunanpä niptinmi. Paycuna mana parlacuyaptenga manami pipis parlacunmansu cargan Tito señalacush o mana señalacush cashganpita. Señalacunanpä obligayta munag runacunaga Jesucristuta chasquicuyashganta nicarpis manami rasunpaypasu payta chasquicuyash. Paycunaga niyan Moisés guelgashgan leycuna lapanta cumplinansipä cashgantami. 5Sayno yachasiyaptinmi nogacunaga michäyashcä manana yachasiyänanpä. Nogacunaga manami munayäsu Jesucristupa ali wilacuyninman pipis lutan yarpaycunata tacurcur yachasiyänanta. 6Mana Israel runacunata imata yachasishgätapis wilapaptë Jerusalencho cag apostolcuna tantyacuyashpan cushicuyarganmi. Wilacunäta paycuna michäyämaptinpis Tayta Diosninsi tantyasimashgannölami imaypis wilacushä. Wilacunäta michäyämaptenga apostolcuna cayaptinpis Tayta Diosninsi juzgangapämi. 7Imano captinpis paycuna manami michäyämargansu, sinöga tantyargan mana Israel runacunata wilapänäpä Tayta Diosninsi churamashgantami. Saymi paycunaga niyämargan: “Israel runacunata wilapänanpä Pedruta Tayta Diosninsi churashgannömi gamtapis Tayta Diosninsi churashushcanqui mana Israel runacunata wilapänayquipä.” 9Sayno captinmi Santiago, Pedro y Juanpis tantyayargan ali wilacuyninta wilacur purinäpä Tayta Diosninsi acramashganta. Saymi Bernabëtawan nogata maquinta goyämargan nogacunapis paycunanöla wilacog cayashgäta waugui-panicuna musyayänanpä. Saypitanami wilanacuyargä paycuna Israel runacunaman ali wilacuyta wilacog aywayänanpä y nogacunana mana Israel runacunaman ali wilacuyta wilacog aywayänäpä. 10Saynöpis paycuna niyämargan may-saychöpis muchogcunapä ofrendata shuntayänäpä. Paycuna niyashgannölami nogapis naupapita-pasa muchogcunapä ofrendata shuntayta munargä. 11Saypita Antioquiaman Pedro chaycamur mana Israel waugui-panicunawan cushishmi shuntacaycur micuyag. Santiaguwan pureg wauguicuna chämuptinmi isanga jamuräyänanta mansacushpan mana Israel waugui-panicunawan shuntacargannasu. 13Pedruta ricacurmi waquin waugui-panicunapis y Bernabëpis mana Israel waugui-panicunawan micuyänanpä manana shuntacäyargannasu. 14Sayno manana shuntacäyaptinmi waugui-panicunapa naupancho Pedruta cayno olgutupargä: “Mana Israel waugui-panicunawan micunayquipä shuntacayta mana munarga manacagmanmi paycunata churaycanqui. Quiquiquipis mana Israel runano cawaycarga ¿imanirtä munaycanqui paycunawan micunayquipä Israel runacunanörä cawayänanta? 15“Yurishgansipita-pasa Israel runa caycar Moisés guelgashgan leycunata cumplish carpis cananga tantyacunsi say leycunata cumplishgalanwan pipis mana salvacushgantami. Saymi nogansega Jesucristuta chasquicur payman yäracuycansi Tayta Diosninsi perdonamänansipä.” Sayno nirmi Pedruta tantyasergä. 17Leycunata cumplir salvacunansipa trucanga Jesucristuta chasquicurmi salvacushcansi. Sayno captinmi waquin Israel mayëcuna niyan Jesucristuta chasquicushgansipita jusayog cashgansita. Paycuna sayno niyaptinpis manami rasunpaypasu jusayog caycansi. 18Moisés guelgashgan leycunata liyir tantyansi Jesucristo shamushgana captin say leycunapa munaynincho manana cawanansipä cashganta, sinöga Jesucristupa maquinchöna cawanansipä cashgantami. Sayno caycaptenga say leycunapa munaynincho yapay cawarga Tayta Diosninsita manami cäsucuycansisu. Jesucristupa maquincho cawarrämi Tayta Diosninsita cäsucuycansi. 20Jesucristuta chasquicush carmi pay cruzcho wanush cashganno nogapis jusalicuypä wanushnöna caycä. Saymi quiquin Jesucristo yanapaycäman Tayta Diosninsi munashganno cawanäpä. Saymi cawashgäyäga Tayta Diospa surin Jesucristuman yäracur cawaycä. Paymi cuyamashpansi nogansi-raycu cruzcho wanush. 21Manami Moisés guelgashgan leycunata manacagmansu churaycä. Sayno captinpis say leycuna manami perdonash canansipäsu caycan. Moisés guelgashgan leycunata cäsucushgarä Tayta Dios perdonamashgaga walälami Jesucristo cruzcho wanunmanpis cargan.


text: 1Cuyaśhá Teofilo, ¿manachun puntacta isquirbimul Jesus lulaśhanta yaćhachishanta manyallapi willalac allaycuyninpi janay pachäta cuticunancama? Chayćhu Chuya Ispiritup munayninwan puydï yaćhapacünincunacta imaymanacta lulapäcunanpä nilculmi janay pachäta cuticula nishac-yupaypis. ˻Cananmi masta willaycuśhayqui.˼ 3Paymi wañuśhanpi śhalcamul aclaśhan yaćhapacünincunawan cayal rasunpa pay cawsamüśhanta imaymanap tantialpachila. Chayćhümi tawa ćhunca muyuncuna Diospa gubirnunpïtapis yaćhachila. 4Cusca cayalcalñatacmi “Cay Jerusalenpïta amalämi yalapäcunquichu aśhta Taytá limalicuśhan Chuya Ispiritunta caćhamunancama nishac-yupaypis. 5Yaćhaśhanchicnüpis Juan'a yacullawanmi bawtisala. Ñatac Taytämi ichá cay muyuncunäćhu quiquinpa Chuya Ispiritunwan bawtisapäcuśhunqui duyñuchacuycuśhunayquipä” nila. 6Niptinmi tapupäcula: “Taytay, ¿Roma nasyunpa maquinpi julalcälimaptiqui quiquillanchic Israelcunällaña mandanacunapä ürañachun ćhämun?” nil. 7Niptinmi: “Chay unanchaśhan timpucunacá Taytalläpa maquillanćhümi cayan. Amcuná manam yaćhaycälinayquichu. 8Aśhwanpa cayta umayquiman ćhulapäcuy: amcunacta Chuya Ispiritu bawtisapäcuśhuptiquim duyñuchacuycul munayninta upäcuśhunqui willacüní capäcunayquipä cay Jerusalen malcäćhu, Judeap, Samariap malcancunaćhüpis aśhta sïlup sapinćhu cä malcacunämanpis” nila. 9Lluy caycunacta nilcuptinmi paycunap ñawquin altu sïlüta puśhacuptin pucutay śhun'unman chincacuycula. 10Chayta licapayalcaptinmi paycunap lädunćhu ishcay umri yulä-cama müdanayu licalïlun. 11Jinalculmi nipäcula: “Galilea nunacuna, ¿sïlüta imapïtan caynüpa anśhalayalcanqui? Cay licaśhayquinümi juc-pun cay pachäman Jesus caśhan cutimun'a” nil. 12Chay nilcuptinmi yaćhapacünincunaca cuticalcämula Ulibus ulüpi Jerusalenman. (Chay ulüpi Jerusalencama custumrinmannuy warda muyunćhu pirmitisha puliycuyllam cala.) 13Chaypi ćhaycamulmi jamaculcäśhan wasi altuśhman ishpipäcula. Paycunam capäcula Pedro, Jacobo, Juan, Andres, Felipe, Tomas, Bartolomé, Mateo, Alfeop chulin Jacobo, malcanpi limatälï Simon, Jacobop chulin Judas. 14Paycunawan cuscam Jesuspa maman Mariapis, śhullcancunapis, ñatac Jesusta cumpañamü walmicunäwanpis juntunaculcäla Diosta imaypis ruygaculcänanpä. 15Chay muyuncunaćhümi paćhac ishcay ćhunca chalapacücuna juntunaculcäla. Chayćhümi ćhawpiman śhaycucuycul Pedro nila: 16“Tayta mamacuna, yaćhaśhanchicnüpis Judas'a cala ya'anchicwan pulïmi. Jinalmi imapis lulayninchicćhu lulawshimälanchic. Jinayalpis Jesustam chalaycachila chay ćhïnïnin nunacunäman. Ñatac caycuna pasananta unaypïñam Chuya Ispiritu willamälanchic. Chaymi David Salmos librunćhu caynu nila Judaspi: ‘Chay nunap wasinta quiquin Dios mana cäman muyuchichun. Jinaptin imaycamapis pulumächun’ nil. “Cay nishannümi rasunpa lulaśha cala” nila. (Chayshi Jesusta chalachishan illaycäwan juc ćhaclacta lantisha cala. Jinalculshi quiquin ćhacläćhu Judas umanpa palpülun alashquinpis lluy lawacacunancama. Cayta yaćhälälilshi canan Jerusalen nunacunaca chay ćhaclacta “Asildama” nil nipäcun. “Asildama” ninan'a “yawarpa ćhanin ćhacla” ninanmi.) Pedroñatacmi nila: “Chay isquirbishanćhüpis: ‘Chay nunap pudirnin juc yaycuchun’ niyanmi. 21“Chayurá chaynu niyaptin'a canan-ari aclaśhun Judaspa pudirnin mayan cananpäpis. Chaypá canman imaypis Jesuswan cusca puliwshï-masinchiccunam. Aclaśhun mayantapis Jesus bawtisachiculcul pulï allaycuśhanpi canan sïlüman cuticunancama ya'anchicwan cusca cäcunäpi. Chayćha ya'anchicwan cusca ‘Jesus cawsamütam licalá’ nil willacuyta apaycaćhan'a” nil. 23Nilculmi ishcay nunacunacta unanchapäcula Matiastawan, José Barsabas nishan Justucta. 24Jinalculmi Diosta ruygaculcäla: “Taytay, anmi llapäpa śhun'ulläcunactapis lisinqui. Judas'a cay lulayniquita ipanchalcul juchacta lulaśhanwanmi alcaśhan wañuycäman quiquillan palpülun. Canan anmá yaćhanqui paypa pudirninta aclaycunayquitapis ya'acunawan cusca lulapäcunäpä. Canan-ari cay ishcayninpi mayannin canantapis yaćhaycälichimay” nil. 26Nilcul mayannin cananpäpis chüsanacuptinmi Matiasman tücälun. Chay ürapïmi chay ćhunca jucniyu puydï yaćhapacünincunap masanninña cala.


text: 1Chaymantan noqaqa rikurani, chay qanchis sellokunamanta primer kaq sellota Cordero kicharisqanta. Hinaqtinmi chay tawantin atiyniyoq kawsaqkunamanta primer kaqta uyarirani, rayo t'oqyaq hinaraq altota qaparispa, khayna nimuqta: —¡Hamuy! nispa. 2Chaymantan rikurani huk yuraq caballota. Chay caballopi montakuqmi huk coronata chashkiran. Hinaspan payqa huk arcota flechayoqta apasqa. Paymi enemigonkunata vencespa, yapamanta lloqsiran, huktawan peleaspa vencenanpaq. 3Ishkay kaq sellota qasuspa Cordero kichaqtinmi, noqaqa chay tawantin atiyniyoq kawsaqkunamanta ishkay kaqta uyarirani, khayna nimuqta: —¡Hamuy! nispa. 4Hinaqtinmi huk caballoñataq lloqsimuran, nina hina puka sansa colorman rikch'akuq. Chay caballopi montakuqmanñataqmi Diosqa atiyta, hinallataq huk espadatapas qoran, kay pachapi hawkayayta chinkachinanpaq, hinallataq runakunapas paykunapura wañuchinakunankupaq ima. 5Kinsa kaq sellota qasuspa Cordero kichaqtinmi, noqaqa chay tawantin atiyniyoq kawsaqkunamanta kinsa kaqta uyarirani, khayna nimuqta: —¡Hamuy! nispa. Hinaqtinmi noqaqa rikurani huk yana caballotañataq. Chay caballopi montakuqñataqmi huk balanzata makinpi hap'isqa. 6Hinaqtinmi uyarirani chay tawa atiyniyoq kawsaqkunapa chawpinmanta khayna nimuqta: —Huk p'unchaw jornalmi aypanqa huk kilo trigollapaq otaq kinsa kilo cebadallapaq. Ichaqa amayá aceitepa hinallataq vinopa precionpas wichachunchu, nitaq escaseachunchu, nispa. 7Tawa kaq sellota qasuspa Cordero kichaqtinmi, noqaqa chay tawantin atiyniyoq kawsaqkunamanta tawa kaqta uyarirani, khayna nimuqta: —¡Hamuy! nispa. 8Chaymi noqaqa qawarispay rikurani huk q'ello caballota. Chay caballopi montakuqpa sutinmi kasqa Wañuy; chay wañuypa qepantan wañusqakunapa kasqan lugarpas hamusqa. Chay caballopi montakuqmi atiyta chashkiran, kay pachapi llapallan runakunamanta tawa kaq parten runakunata wañuchinanpaq guerrakunawan, yarqaykunawan, onqoykunawan, hinallataq salqa animalkunawan ima. 9Pishqa kaq sellota qasuspa Cordero kichariqtintaqmi, noqaqa altarpa pachanpi rikurani, Diospa palabranta willakusqankurayku, hinallataq Jesucristopi creesqankurayku wañuchisqa kaq runakunapa almankunata. 10Paykunan altota qaparispanku khaynata niranku: —Tukuy atiyniyoq cheqaq ch'uya Diosniyku, ¿hayk'aqkamataq mana juzgankichu wañuchiwaqniyku runakunata vengakunaykipaqrí? Paykunatari, ¿hayk'aqpunitaq castigankí? nispanku. 11Hinaqtinmi Diosqa sapankamankuman huk yuraq p'achata qoran. Hinaspan Diosqa paykunata khaynata niran: —Pacienciakuspa hawkalla huk tiempotawan suyakuychis; manaraqmi wañuchinkuraqchu qankuna hina Jesucristota serviq runakunataqa. Paykunata wañuchiqtinkuñan, chayraq hunt'akunqa; chaykamayá suyakuychis, nispa. 12Soqta kaq sellota qasuspa Cordero kichariqtinmi, huk hatun terremotopa pasasqanta rikurani. Hinaqtinmi intiqa tutayaran, luto p'achawanpas p'achasqa kashanman hina. Saynallataqmi killapas yawar hina puka colorman tukuran. 13Hinaqtinmi cielopi kaq ch'askakunapas kay allpa pachaman urmamuranku, imaynan huk higos sach'apa manaraq poqo rurunpas wayra nishuta wayramuqtin, tukuy pampaman wishñikamun chay hinata. 14Saynallataqmi cielopas chinkaran, huk hatun rollosqa papel hina. Saynallataqmi orqokunapas, hinallataq lamar qochapa chawpinpi kaq islakunapas sitionmanta kuyuchisqa karan. 15Hinaqtinmi kay pachapi gobiernaq reykuna, soldadokunapa jefenkuna, qapaqkuna, atiyniyoq kamachikuq runakuna, esclavokuna, hinallataq libre kaq runakunapas t'oqokunapi, hinallataq qaqa siki mach'aykunapi ima llapachallanku pakakuranku. 16Hinaspan paykunaqa qaparispa, orqokunata, hinallataq qaqakunatapas khaynata niranku: —¡Hawaykuman urmayamuspa ñit'iwayku, tiyana tronopi tiyaq ama rikuwanankupaq; hinallataq Corderopa ancha phiñakuyninmantapas pakaykuwayku! 17Diospa hinallataq Corderopa anchata castigawananchis p'unchawmi ña chayaramunña. ¡Chaymi mana ni pipas chay castigotaqa aguantayta atinqachu! nispanku.


text: 1Manam hukmanyanikuchu Diospa kuyakuyninman hina kay llamkay qowasqankumantaqa. 2Saqerunkuñam pakasqallapi penqaypaq ruraykunataqa, manataqmi purichkanikupas sacre-sacrellañachu nitaq Diospa palabrantapas qewi-qewirispachu aswanqa cheqapllatam willakuniku, Diospa qayllanpim recomiendakuniku allin piensaq runakunaman. 3Wiñay kawsaymanta willakuptiykupas infiernoman riqkunaqa manam entiendenkuchu. 4Yuyayninkuta diablo tutayarachiptinmi paykunaqa mana iñikunkuchu, achkirichkaq allin noticiataqa manam rikuytapas atinkuchu, manataqmi entiendenkuchu Cristopa sumaq kayninmanta willakuytapas. Cristoqa Diospa rikchayninmi. 5Willakuchkanikuqa manam kikiykumantachu aswanqa Jesucristo Señor kasqanmantam, kikiykumantañataqmi willakuniku Jesusrayku sirvientekichik kasqaykuta. 6Tutayaypi kancharinanpaq kamachiq Diosllam sonqonchiktapas kancharichirqa achkiyninwan chaynapi Jesucristopa uyanpi kanchariq Diospa achkiyninta reqsinanchikpaq. 7Chay achkiymi qori hina kachkan cuerponchikpi allpa manka hinalla kachkaptinchikpas. Chay hatu-hatun atiyqa manam ñoqanchikmantachu ichaqa Diosmantam. 8Sasachakuykuna kaylawmanta-waklawmanta hamuptinpas manam vencerachikunikuchu, iskayrayaspaykupas manam pasaypaqchu hukmanyaruniku. 9Ñakarichiwanankupaq qatikachawaptinkupas manam sapallaykuchu kaniku, maqawaptinkupas manam wañurunikuchu. 10Maytaña rispapas cuerpoykupi ñakarispaykum apaykachaniku Jesuspa wañusqanta, chaynapi Jesuspa kawsasqanqa cuerpoykupi qawasqa kananpaq. 11Kawsanaykukamaqa Jesusraykum sapa punchaw wañuypa patanpi kachkaniku, chaynapi kay wañuq cuerpoykupi Jesuspa kawsasqan qawasqa kananpaq. 12Ñoqaykumanqa wañuyllam hichpamuwachkanku, qamkunamanmi ichaqa wiñay kawsay hichpamusuchkankichik. 13Bibliam nin: —Iñirqanim hinaspam rimarqani —nispa. Chaynam ñoqaykupas confianzayoq kaspa iñispa rimaniku. 14Imaynam Señor Jesusta wañusqanmanta Dios Tayta kawsarichirqa chaynam ñoqanchiktapas paywan kuskata wañusqamanta kawsarichiwaspanchik qayllanman pusawasunchik. 15Tukuy chaykunataqa ñakarirqaniku allinnikichikpaqmi chaynapi achkallaña runakuna Diospa favorninta chaskispa aswan-aswan Diosman graciasta qonankupaq. 16Chaymi mana hukmanyanikuchu, cuerpoyku machuyaptinpas espirituykuqa aswanmi sapa punchaw mosoqyachkan. 17Kay pachapi ñakariykunaqa pisillam hinaspa pasaruqllam, chaymantañam chaskisunchikqa mana imawanpas tupachiy atina wiña-wiñaypaq suma-sumaq kananchikta. 18Suyachkanchikqa manam qawasqanchik kaqkunallatachu aswanqa mana rikusqanchik kaqkunatam. Qawasqanchik kaqkunaqa manam unaypaqchu, mana rikusqanchik kaqkunam ichaqa wiña-wiñaypaq.


text: 1Benjamín ayllumanta kaj runas, pakakunata mask'aychej; Jerusalenmanta ayqeychej. Tecoapi putututa waqachiychej; uj señalta oqhariychej Bet-haquerempi, imaraykuchus wichay ladomanta uj llakiy, manchay ñak'ariytaj jamunampaj jina kashan. 2Chay may k'achitu mana llankharina Sionta pampachasaj. 3Chayman michejkunaqa ovejasninkuta qhatenqanku, chay muyuynimpitaj jamonqanku, sapa ujninku tropasninkuta waj wajllata mikhuchispa. 4Enemigosninkoqa ninku: Paypa contrampi maqanakupaj wakichikuychej. Jamuychej chawpi p'unchaynejta llajtaman yaykuykusunchej. Ay noqanchejmanta, imaraykuchus inti yaykuykushanña, ch'isiñataj kashan. 5Chaywampis jatarikuspa tutanñataj yaykuykunachej, sinch'i jark'achasqa wasisnintataj thuñiykunachej, nispa. 6Tukuy Atiyniyoj Tata Diosqa kayta kamachin: Sach'asta k'utuychej, chaywantaj patachasta ruwaychej, Jerusalenman maqanakoj yaykunapaj. Kay llajtaqa castigasqa kanampaj qhawasqaña, imaraykuchus millay ruwaykunawan junt'a kashan. 7Jerusalenmanta sajra kayqa llojsimullampuni, imaynatachus uj pujyumanta yaku llojsimun, ajinata. Chay llajtapeqa kallpaman atienekuspa millay ruwaykunalla, tukuy ima phirikuyllataj uyarikun; chaypi rikuni onqoykunallata, cuerponkupi k'irisqa runasta ima. 8Wanay, Jerusalén. Pajtataj qanmanta karunchakuyman, jallp'aykitataj ch'in pampaman tukuchiyman, mana pipis chaypi tiyakunampaj jina. 9Tukuy Atiyniyoj Tata Diosqa nin: Chay p'unchaypi puchoj israelitasta kutin kutinta mask'anqanku, imaynatachus uvasta kutin kutinta chajmankichej, ajina, nispa. 10Chantá Jeremías kuticherqa: Pimantaj reparachispa willamusaj uyarinawankupajri? Paykunaqa joq'arasman tukunku, manataj uyariyta atinkuchu. Tata Diospa nisqasninta millaypaj qhawanku, nitaj chaywan misk'ichikunkuchu. 11Noqatajrí Tata Diospa phiñakuyninwan junt'asqa kani, manataj astawan sonqoyta ñit'iykuyta atinichu, nispa. Tata Diostaj Jeremiasta nerqa: Chay phiñakuyniyta thalliykuy ari, callepi purishanku, chay wawaspa patankuman, jinataj waynaspa patankumampis. Qosaspis warmisnintin chaypi presos kanqanku, jinallataj machu runas, allin machituspis. 12Wasisninku, llank'anasninku, chantá warmisninkupis wajkunaj makinkuman chayanqanku, imaraykuchus Noqaqa makiyta oqharisaj kay jallp'api tiyakojkunata castiganaypaj. Noqa Tata Diosmin chayta nini. 13Tukuyninku jatunmanta juch'uykama qolqemanta wañurisqa kanku; profetas, jinataj sacerdotespis ch'awkiyajkuna kanku. 14Aylluypa nanasqasninta pata patallanta jampiykurinku. Paykuna ninku tukuy imapis allillan kasqanta. Jinapis manapuni imapis allinchu kashan. 15Chay millay imasta ruwasqankumanta p'enqakorqankuchu? Mana, manapuni p'enqakorqankuchu, nitaj yachankuchu imachus p'enqakuy kasqanta. Chayrayku maypachachus Noqa paykunata castigasaj, chaypacharajmá misk'anqanku, urmachisqataj kanqanku chay ujkuna jina. Noqa Tata Diosmin chayta nini. 16Tata Diosqa ayllunman nin: Ñankunapi sayaykuspa, qhawaychej; tapurikuychej chay ñawpa ñankunamanta, mayqenchus aswan allin ñan kasqanta. Chantá chay ñanta puriychej, sonqo samariytataj tarinkichej, nispa. Paykunatajrí nerqanku: Manapuni chay ñantaqa puriykumanchu, nispa. 17Tata Diosqa perqa patamanta qhawajkuna soldadosta churaspa, ayllunman nerqa: Pututoj waqasqanta allinta uyariychej, nispa. Israel ayllutajrí kuticherqa: Mana kasuta ruwayta munaykuchu, nispa. 18Chayraykumin Tata Diosqa nin: Naciones, uyariychej; yachaychej imachus kay aylluyta qhatirinanta. 19Uyariy qan, kay pacha: Kay aylluman uj ñak'ariyta apachimusaj, sajra kajta umachakusqankurayku, imaraykuchus nisqasniyta mana kasuta ruwayta munarqankuchu, jinataj leyniyta qhesacharqanku. 20Imapajtaj qankuna Sabamanta inciensota apamuwankichejri, jinallataj chay karu llajtasmanta misk'ita q'apaj qhorastapisri? Chay uywa wañuchisqa q'olachisqaykichejqa mana jap'ikunaypaj jinachu kanku, jaywasqasniykichejtaj mana kusichiwankuchu. 21Chayrayku Tata Diosqa nin: Noqa kay aylluyta misk'achisaj, urmachisajtaj. Tukuy tatas wawasnintin, qayllankupi kajkuna, jinallataj kawsaqesninkupis tukuyninku wañonqanku. 22Tata Diosqa ajinata nin: Wichaynej karu jallp'asmanta uj atiyniyoj nación jamunampaj wakichikushan. 23T'ojsina lanzaswan, flechanapaj arcoswan ima wakichisqaña kanku. Ancha rumi sonqos kanku, mana uj chhika khuyakuyniyojtaj; qhaparqachasqankoqa mama qochaj sonaynin jina. Caballospi lloq'asqa jamushanku Sionpa contrampi maqanakunankupaj. 24Jerusalenpi runasqa ninku: Chaykunamanta parlajta uyarejtiykoqa, makisniyku llawch'iyan, nacechikoj warmi jinataj ñak'ariypi, nanaypitaj kashayku. 25Ama campoman llojsiychejchu, amataj ñankunapi puriychejchu. Enemigoqa sumaj armasninwan wakisqa kashan; manchachikuywan, kharkatitiywan tukuynejpi kashan. 26Ayllúy, qhashqa p'achasta churakuy, ushphapitaj sunt'iy; qhaparqachaspataj waqay, imaynatachus uj k'ata wawanku wañojtin tatas waqanku, ajinata, imaraykuchus wañuchejkunaqa contranchejpi ñapis jamonqankuña. 27Tata Diosqa nillawarqataj: Qanta churayki aylluypa kawsayninta watunaykipaj, allinta qhawarinaykipajtaj imaynachus ruwasqanku kasqanta, nispa. 28Chantá Jeremías kuticherqa: Paykunaqa contraykipi oqharikojkuna, k'ullustaj kanku; jinataj cuento q'epi runas kanku. Tukuyninku millay kawsayniyojkuna kanku; bronce jina, fierro jinataj kanku. 29Maypachachus phukuna fuelle sinch'ita phukun chaypacha, titeqa usqhayta unuyapun. Chaywampis jich'ajqa qhasillata metalta ch'uwachayta munan, imaraykuchus chay juchasapasqa manapuni chinkankuchu. 30Paykuna sutichasqa kanku: Qhesachasqa Qolqe Metal, nispa, imaraykuchus Qan, Tata Dios, paykunata qhesacharqanki.